!! کۆکراوەی | ماڵپه‌ڕی سانا\nPosts Tagged ‘!! کۆکراوەی’


میسر لانکه‌ی شارستانیه‌تی خۆرهه‌ڵاتی ناوه‌ڕاسته.\nئه‌وه‌ی له‌سه‌ر میسر بیستومانه‌وه بینیومانه وه‌ک دڵۆپێک وایه له ده‌ریایه‌ک نه به گه‌شتێکی کورتی یه‌ک هه‌فته‌یی نه به بینین و خۆێندنه‌وه ناتوانی تێربیت له هونه‌ر و شارستانیه‌تی میسر.\nمیسر زۆر زیاتر له‌و کات و له‌و ماندوبونانه‌وی ده‌وێت بۆ تێگه‌یشتن و چێژوه‌رگرتن له جوانیه‌کانی.\nبه‌ڵام له‌گه‌ڵ هه‌مو ئه‌مانه‌شدا ده‌توانیت به گه‌شتێکی کورتیشبێت ببیت به خاوه‌نی سه‌رخانێک له زانیاریی دروست و پر به‌ها که گرینگه بۆ هه‌ر مرۆڤێک ئه گه‌ر خواستی بینینو گه‌ڕانی هه‌بێت و به‌دوای نهێنیه شاراوه‌کانی ئه‌م گه‌ردونه‌وه بێت، یان ئه‌و دیدگایانه‌ی له ڕازاندنه‌وی ئه‌م دنیایه‌دا جێگاو نه‌خشی تایبه‌تیان هه‌یه بته‌وێت په‌ی پێبه‌ریت ئه‌وا سه‌رێکی کورتی میسر بده‌یت به‌هره‌مه‌ندت ده‌کات له‌و زانیارییه.\nبۆ من میسر یه‌کێک بو له خه‌ونه‌کانی گه‌شتکردنم تا نه‌شچوم نه‌مزانی که دره‌نگبوو، ده‌بوایه زۆر زوتر هه‌وڵی ئه‌م گه‌شته‌م بدایه که به‌ڕاستی گه‌شتێک بوو سه‌رتاپای جه‌سته و هزر و دنیابینیت پڕ ده‌کات و هه‌ست ده‌که‌یت پشویه‌کی تێروپڕت داوه دوای گه‌شت.\nدروستکردنی ئه‌هرامه‌کان به هه‌ر هۆ و مه‌به‌ستێک بوبێت له سه‌رده‌می خۆیدا ئێستا بۆته شۆێنێکی گرینگ له‌م دنیایه‌دا و ده‌یان پرسیار و لێکۆڵینه‌وه بینین هه‌ڵده‌گرێت که زۆربه‌شیان کراون، به‌ڵام هێشتا زۆر پرسیاری تر ماوه بکرێت و زۆر ڵیکۆڵینه‌وه‌ی تر ماوه دابڕێژرێت.\nله‌گه‌ل ئه‌وه‌ی ئه‌هرامه‌کان نه خه‌ونه‌و نه ئه‌ندێشه‌یه، به‌لام هێشتاش هه‌ر جۆرێکه له خه‌ون و ئه‌ندێشه له بینینێکی مێژویی تره‌وه که ئه‌مه‌یان له‌و دیو هه‌ستی خۆته‌وه‌یه‌و به ده‌ست خۆت نییه.\nله‌گه‌ڵ ئه‌وی ئاستی هونه‌ری و ئه‌ندازه‌ی دروستکردن تا تروپکی جوانی و نه‌خشاندنه به‌ڵام هیچیان به قه‌د بیرۆکه‌ی داڕشتن و دروستکردنی ئه‌م ئه‌هرامانه هونه‌ر نییه.\nکه ته‌نانه‌ت ئێستا بۆته له‌نگه‌ر و باڵانسی ئابوری وڵاتێکی 80 ملێۆنی که ئه‌گه‌ر ئه‌م ئه‌هرامانه نه‌بوایه له‌وه‌یه ژیانی خه‌ڵکی ئه‌م وڵاته زۆر له ئێستا خراپتر بوایه یان دروستکردنی شارێکی توریستی وه ک شه‌ڕه‌م ئه‌لشێخ له‌توانادا نه‌ده‌بوو بێته دروستکردن له کاتێکدا بنا‌ما‌ی بنه‌ڕه‌تی ئابووریی میسر ئێستا گه‌شتیارانن.\nهه‌ر بۆیه بیری دروستکردنی شارێکی گه‌شتیاری وه‌ک شه‌ڕه‌م ئه‌لشێخ جۆرێکی تره له داهێنان و پته‌وکردنی باری ئابووریی ئه‌م ولاته له کاتێکدا ته‌مه‌نی ئه‌م شاره ته‌نها 30 ساڵه ئێستا به هه‌زارن که‌س بژێوی ژیانیان له‌سه‌ر ئه‌م شاره‌یه و به‌جۆرێکیش ئابووریی وڵاتی هاوسه‌نگ کردوه له ئاستی بژێوی تاکدا.\nئه‌مه شاره‌وه سه‌رجه‌م قه‌ره‌باڵغ و ئاڵۆزی ئاسمانی وڵاتی میسر بۆ گواستنه‌وه‌ی گه‌شتیاران سه‌رچاوه‌که‌ی هه‌ر ده‌گه‌رێته‌ه بۆ بوونی هونه‌ری ئه‌هرامه‌کان.\nخه‌ڵکی میسر خه‌ڵکێکی میواندۆست و گه‌رم و به له‌سه‌رخۆ و ڕۆشنبیرن گه‌رچی توانای مادیان زۆر دیاریکراوه به‌ڵام له‌گه‌ڵ هه‌موو ئه‌وه‌شدا ده‌م به‌پێکه‌نین و گه‌رم و گوڕن و بڕوایان به ژیان و به به‌خته‌وه‌ریی فراونه خۆیان قه‌تیس و داماو نیشان ناده‌ن.\nده‌رامه‌تی مانگانه‌ی ئه‌وان له نێوان 50 تا 100 دۆلاره له‌وه زیاتر تێناپه‌ڕێت ئه‌مه به گشتی ئاستی دارایی خه‌ڵک مه‌به‌ستمه گه‌رچی زۆر که‌مه به‌ڵام ناچارن به‌م ده‌رامه‌ته بژین و ژیانی رۆژانه‌یان پێ بگوزه‌رێنن.\nله میسردا ڕه‌وشی ئاسایش زۆر تونده و ده‌وڵه‌ت داموده‌زگای ناوخۆ زۆر به‌کارده‌هێنێت بۆ به‌ربه‌ست و ڕێگری له هه‌ڵسوڕانی سیاسی و کۆمه‌ڵایه‌تی ته‌نانه‌ت ئه‌م ئاسایشه توندوتیژه به جۆرێک بۆ گه‌شتارانیس سنووربه‌ندیی دروست ده‌کا.\nبه‌لام ئه‌مه واتای ئه‌وه نییه به گه‌شتکردنت به‌هره‌مه‌ند نابیت له به‌رفراونکردنی دنیابینیی و زانیاریی و چێژه ڕوحیه‌کان، به‌سه‌ردانێکی کورت هه‌وڵی تێگه‌یشتنت له ئه‌فسوونی ئه‌هرامه‌کان روونترده‌بێته‌وه له لات.\nبه‌راستی ده‌کرێت میسر وه‌ک لانکه‌ی شارستانیه‌تی رۆژهه‌ڵاتی ناوه‌ڕاست ناوزه‌د بکرێت چونکه به‌ده‌ر له ئه‌فسوونی جوانی ئه‌م وڵاته و ئه‌هرامه‌کان و ئه‌بو هۆڵ جوانیی فه‌رهه‌نگی خه‌ڵکه‌که‌یه که ئه‌مه‌یان شایه‌نی ئه‌وه‌یه به‌رز بنرخێنرێت و سه‌لیقه و مێژووی ئه‌م فه‌رهه‌نگه گه‌وره ببینرێت.\nبه ئومێدم هه‌ر که‌سێک توانا و ده‌رفه‌تی گه‌شتی بۆ میسر هه‌یه دوای نه‌خات و ئه‌م گه‌شته ئه‌فسووناوییه بکات.\nماڵپه‌ڕی ئاسۆ گۆران


زویی کازان - ویکیپیدیا، ئینسایکڵۆپیدیای ئازاد\nکازان لە ٢٠١٤\nزویی سویکۆرد کازان\n(1983-09-09) ٩ی ئەیلوولی ١٩٨٣ (تەمەن ٣٨ )\nلۆس ئەنجلێس، کالیفۆرنیا\nپۆل دانۆ (٢٠٠٧-ئێستا)\nمایا کازان (خوشک)\nئێلی کازان (باپیرە)\nمۆڵی کازان (داپیرە)\nزویی سویکۆرد کازان (بە ئینگلیزی: Zoe Swicord Kazan؛ لەدایکبووی ٩ی ئەیلوولی ١٩٨٣) ئەکتەر و شانۆنووس و سیناریۆنووسی ئەمریکییە. کازان سەرەتا لە شمشێرچی و پیاوە باریکەکان ٢٠٠٣ دەرکەوت، و دواتر لە فیلمەکانی وەک «دڕەندەکان» ٢٠٠٣، «ڕێگای شۆڕشگێڕانە» ٢٠٠٨، «ئاڵۆز» ٢٠٠٩ دەرکەوت. ھەروەھا کازان لە فیلمی «دڵخۆشم. سوپاس. زیاتر. تکایە» ٢٠١٠، «بڕینی میکسی» ٢٠١٠، «بریقە سورەکان» ٢٠١٢، «ئەگەر چی» ٢٠١٣ دەرکەوتووە. لە ساڵی ٢٠١٤ لە زنجیرەی «زەیتوون کیتریدج» پاڵاوتنی ئێمی وەرگرت. کازان لە فیلمی «نەخۆشییە گەورەکە» ٢٠١٧ دەرکەوتووە.\nکازان کاری لە چەندین بەرھەمی برۆدوای کردووە، ھەروەھا «ڕوبی سپارکس» لەگەڵ ھاوکارەکەی «پۆڵ دانۆ» کاری دەرھێنانی فیلمەکەی کردووە، لەگەڵ فیلمی «ژیانی کێوی» ٢٠١٨ پێکەوە ئەم فیلمەیان نووسیوویی. ھەروەھا ساڵی ٢٠٢٠ لە زنجیرەی «ئێچ بی ئۆ پیلان دژی ئەمریکا» دەرکەوت.\nکازان لە لۆس ئەنجلس لەدایکبووە، و کچی سیناریۆنووسەکان نیکۆلاس کازان و ڕۆبن سویکوۆردە. داپیرە و باپیری باوکی دەرھێنەری فیلم و شانۆن، ئیلا کازان و شانۆنووس مۆلی کازان «نی تاچەر» بوون. ئێلی کازان کۆچبەری یۆنانی خەڵکی ئەناتۆلیا بوو، لە ئەستەمبوڵەوە ناوی خێزانی ڕەسەنی Kazantzoglou بوو. کازان لە قوتابخانەی Wildwoodی تایبەت و قوتابخانەی Windward، ھەروەھا لە قوتابخانەی Marlborough، لە پارکی ھانکۆک لە لۆس ئەنجلۆس پەروەردە کراوە. ئێلی لە زانکۆی یەڵ (ھەروەھا قوتابخانەی باپیرەی دایکی) ئامادە بوو، کە ئەندامی کۆمەڵەی دەستنووس بوو، لە ساڵی ٢٠٠٥ بە کالۆریۆسی ھونەری لە شانۆ تەواو کردووە. کازان لە ساڵی ٢٠٠٧ لەگەڵ ئەکتەر پۆل دانۆ لە پەیوەندیدایە کچێکیان ھەیە، ناوی ئەڵما بەیە و لە مانگی ئابی ٢٠١٨ لەدایکبووە.\nکازان یەکەم دەرکەوتنی لە فیلمی ٢٠٠٣ لە ڕۆڵبینینی سامانتا لە فیلمی «سنۆدەرس و پیاوە لاوازەکان»، لە ساڵی ٢٠٠٦ لە دەرەوەی برۆدوای ژیانەوەی خانم جین برۆدی بە ڕۆڵی سینتیا نیکسۆن لە ساڵی ٢٠٠٦ بینی، لە بینینی یەکەمین ڕۆڵی پڕۆفیشناڵی خۆی. ساڵی ٢٠٠٧ ڕۆڵێکی بچووکی ھەبوو لە «ساڤجەکان» کە ڕۆڵی لاورا لینی و فیلیپ سیمۆر ھۆفمان یان گێڕا، ھەروەھا لە ئەڵقەیەکی میدیودا وەک میوان دەرکەوت. پاشان لە شکان و دۆڵی ئێلە دەرکەوت. کازان لە مانگی کانوونی دووەمی ٢٠٠٨ یەکەم دەرکەوتنی برۆدوای خۆی لە بەرامبەر «ئێس ئیپاتا مێرکەرسۆن و کێڤن ئەندەرسۆن» کرد. کازان شانۆنووسە لە ساڵی ٢٠٠٩ شانۆگەرییەکەی ئەبسالۆم لە فێستیڤاڵی ھوما لە شانۆی نوێی ئەمریکی لە لویسڤایل لە کێنتاکی نمایشی کرد، شانۆکە سەبارەت بە پەیوەندی زۆر و زەبروی باوک لەگەڵ منداڵەکانی بوو، ساڵێک لەمەوبەر لەلایەن کازان جەی ئاڕ لە زانکۆی یەڵ بە شێوەیەکی بەرفراوان خوێندرایەوە و نووسراوە. کازان تاجی «کچی مێریل ستریپ» لە فیلمی کۆمیدیای نانسی مایەرسدا بینی. ئەو شانۆیەی «ئێمە لێرە دەژین»، دەربارەی خێزانێکی ناکار، لە ١٢ی تشرینی یەکەم تا ٦ی تشرینی دووەمی ٢٠١١ یەکەمین بەرھەمی جیھانی خۆی لە شانۆی یانەی مانھاتن لە دەرەوەی برادوی لە شاری نیویۆرک وەرگرت. لەنێو ئەو کاستەدا ئامی ئیرڤینگ و دەرھێنەر سام گۆلد براوەی خەڵاتی ئۆبی ساڵی ٢٠١٠ بوون. پڕۆژەی داھاتووی کە بۆی نووسرا سیناریۆکەی ڕوبی سپارکس بوو، فیلمێکی کۆمیدی ڕۆمانسی بوو، لە دەرھێنانی جۆناسان دایتۆن و ڤالێری فارس، لە پاڵ پۆل دانۆ، کریس میسینا، ئەنتۆنیۆ باندراس، ئانتی بێنینگ، دیبۆرا ئان واڵ و ستیڤ کۆگان.\n٢٠٠٧ |Medium ئیزی ئەڵقە: "کوڕەکە لە تەنیشتی"\n٢٠٠٨ Speechless کچەکە ھەستایە سەرپێ دۆکۆمێنتاری\n٢٠٠٨ After Iraq خۆی دۆکۆمێنتاری\n٢٠١٠ Bored to Death نینا ئەڵقەی ٤\n٢٠١١ Showing Up خۆی دۆکۆمێنتاری\n٢٠١٤ |Olive Kitteridge دێنیس ئەڵقەی ٢\n٢٠١٧–١٨ |The Deuce ئەندریا مارتینۆ ئەڵقەی ٨\n٢٠٢٠ |The Plot Against America ئێلیزابێت لێڤین ئەڵقەی ٦\nTBA |Clickbait پیا برێوەر زنژیرەی داھاتوو\n^ "30 Under 30 – Zoe Kazan". BroadwaySpace.com. 2011. Archived from the original on ٢٨ی ئابی ٢٠١٨. Retrieved ١٨ی ئەیلوولی ٢٠٢٠. Age: 27 (09/09/83) Check date values in: |access-date=, |ڕێکەوتی ئەرشیڤ= (help) Archived ٢٨ی ئابی ٢٠١٨, لە وەیبەک مەشین.\n^ "Zoe Kazan Biography". The New York Times. Archived from the original on ١٣ی نیسانی ٢٠١٤. Retrieved September 13, 2015. Check date values in: |ڕێکەوتی ئەرشیڤ= (help) Archived ١٣ی نیسانی ٢٠١٤, لە وەیبەک مەشین.\n^ "Archived copy". Archived from the original on December 17, 2013. Retrieved August 17, 2012.\nکۆمنزی ویکیمیدیا، میدیای پەیوەندیدار بە زویی کازان تێدایە.\nزویی کازان لە بنکەدراوەی ئینتەرنێتیی فیلمەکان\nزویی کازان لە بنکەدراوەی ئینتەرنێتیی بڕۆدوەی\nزویی کازان لە Internet Off-Broadway Database\nISNI: 0000 0000 7719 1686\nBNF: cb166785808 (data)\nوەرگیراو لە «https://ckb.wikipedia.org/w/index.php?title=زویی_کازان&oldid=842884»\nInternet Off-Broadway Database person ID ھەمانی ویکیدراوە\nئەم پەڕەیە دواجار لە ٠١:٥٥ی ٢٢ی ئەیلوولی ٢٠٢١ نوێ کراوەتەوە.


حكومەتی هەرێم كاتی دابەشكردنی مووچەی سەرجەم وەزارەتەكانی ڕاگەیاند – تۆڕی میدیایی خەڵک\n2020/07/04 - 3:55 PM\nوتەبێژی فەرمی حكومەتی هەرێم كاتی دابەشكردنی مووچەی سەرجەم وەزارەتەكانی ڕاگەیاند و دەڵێت: “دابەشكردنی مووچە دواناكەوێت”.\nد. جوتیار عادل، وتەبێژی فەرمی حكومەتی هەرێم لە ڕوونكردنەوەكەدا ئاماژەی بەوەكردووە، وەزارەتی دارایی و ئابووری بەپێی خشتە ڕاگەیاندراوەكانی لەسەر دابەشكردنی مووچەی موچەخۆران بەردەوام دەبێت و تا 15 -7-2020 مووچەی تەواوی وەزارەتەكان، فەرمانگە ودەستەكانی نەبەستراو بە وەزارەتەكان دابەش دەكرێت.\nڕوونكردنەوەیەك لە وتەبێژی حكومەتی هەرێمی كوردستان:\nدەنگۆی زیاتر دواكەوتنی دابەشكردنی مووچەی فەرمانبەران بە هەموو شێوەیەك رەت دەكەینەوە.\nوەزارەتی دارایی و ئابووری بەپێی خشتە راگەیاندراوەكانی لەسەر دابەشكردنی مووچەی موچەخۆران بەردەوام دەبێت، و تا 15 -7-2020 مووچەی تەواوی وەزارەتەكان، فەرمانگە ودەستەكانی نەبەستراو بە وەزارەتەكان دابەش دەكرێت.


Home›هەواڵ›کوردستان›له خانه‌قین شەپۆلێکی نوێی داگیرکردنی زەوی کورد دەستیپێکردووە\nله سنوورى خانه‌قین ماوه‌ى سێ ساڵه چه‌كدارانى داعش به به‌رده‌وامى په‌لاماری هاووڵاتییان و هێزه كوردستانى و عێراقییه‌كان ده‌ده‌ن و به‌هۆیه‌وه ده‌یان گوندى كوردى له ناوچه‌كه چۆڵبوون، فه‌رمانده‌یه‌كى پێشمه‌رگه‌ش هۆكاره‌كه‌ى بۆ هاوكارى عه‌ره‌بى سوننه‌ى ناوچه‌كه و چه‌كدارانى حه‌شدى شه‌عبى ده‌گه‌ڕێنێته‌وه.\nجه‌لیل فایه‌ق فه‌رمانده له هێزه‌كانى پێشمه‌رگه‌ى كوردستان له سنوورى خانه‌قین بهSNNى راگه‌یاند؛ به‌هێزبوونه‌وه‌ى داعش له دواى كشانه‌وه‌ى هێزه‌كانى پێشمه‌رگه له سنوورى خانه‌قین و ناوچه‌كانى ده‌وربه‌رى چه‌ند هۆكارێكى هه‌یه له‌وانه به‌شێكى ئه‌و چه‌كدارانه كه داعشى راسته‌قینه‌ن خۆیان رێكخسته‌وه و گه‌ڕانه‌وه، به‌شێكى ئه‌و عه‌ره‌بانه كه پێشتر لەگه‌ڵ چه‌كدارانى قاعیده بوون به تایبه‌تى عه‌ره‌به‌كانى هۆزى كروى كه ئێستا زۆربه‌یان لەگه‌ڵ گروپه‌كانى حه‌شد چه‌كدارن، به‌شێكشیان عه‌ره‌به هاورده‌كانن ئێستا هاوكارى داعش دەکەن.\nوتیشى: “ئامانجى سه‌ره‌كییان وه‌كو چۆن كوردیان له ناوچه‌كانى سه‌عدییه و مه‌نده‌لى و نه‌فتخانه و نه‌دا تاراده‌یه‌كى زۆر ده‌ركردووه، ده‌یانەوێت به هه‌مان شێوه له گونده‌كانى نێوان خانه‌قین و سنووره‌كه گونده كورده‌كان و ناوچه‌كانى دیكه‌ش له كورد رابماڵن، هه‌ر بۆیه عه‌ره‌بى هاورده‌ش هاوكاریانه کە ئه‌یانه‌وێت بگه‌ڕێنه‌وه سه‌ر زه‌وى زارى كورد و داگیرى بكه‌نه‌وه”.\nجه‌لیل فایه‌ق راشیگه‌یاند، كاتى خۆی ئه‌و عه‌ره‌بانه‌ى كه كه‌سوكارى چه‌كدارانى قاعیده بوون له لایه‌ن هێزه‌كانى ئاسایش له سنوورى خانه‌قین ده‌ركران، به‌ڵام له دواى رووداوه‌كانى ساڵى 2017 جارێكى دیكه ئه‌و عه‌ره‌بانه گه‌ڕاونه‌ته‌وه و هاوكارى چه‌كدارانى داعشن بۆ چۆڵكردنى گونده‌كان و به‌رچاو روونی و کۆمه‌كى چه‌كداره‌كان ده‌كه‌ن، مه‌به‌ستیان له‌و هاوكارییه داگیركردنى زه‌وى كوردەکانە.\nسه‌باره‌ت به هاوكارى چه‌كدارانى حه‌شد كه به‌شێك له چه‌كداره‌كانیان پێشتر له نێو داعش و قاعیده بوون، ئه‌و به‌رپرسه‌ى پێشمه‌رگه روونیكرده‌وه، هه‌موو مه‌به‌سته‌كه ته‌نها بۆ دژایه‌تى كورده و ئه‌و عه‌ره‌بانه به تایبه‌تى عه‌ره‌به‌كانى هۆزى كروى له ریزه‌كانى سوپا دانه‌مه‌زراون، چونكه سوپا سه‌ربازه‌كانى ده‌گوازێته‌وه ناوچه جیاوازه‌كانى عێراق، به‌ڵام وه‌كو حه‌شد هه‌ر له سنووره‌كانى خۆیان ده‌وام ده‌كه‌ن.\nله‌به‌ر په‌لاماره‌كانى داعش به ده‌یان گوندى کورد نشین له سنووره‌كانى خانه‌قین بۆ جه‌له‌ولا و سه‌عدییه و قه‌ره‌ته‌په چۆڵبوون، ئه‌و عه‌ره‌بانه‌ى هۆزى كروى له جه‌له‌ولا كه پێشتر له دژى پێشمه‌رگه شه‌ڕیان ده‌كرد ئێستا به‌شێكى زۆریان وه‌كو چه‌كدار له ریزه‌كانى حه‌شد له گروپى عه‌ئاسیى ئه‌هلى حه‌ق فه‌وجیان بۆ كراوه‌ته‌وه.


بەقسەت نەكردم تا بە دەفتەرێك و 20 وەرەقە بیكڕیت!\nجەمال عەبدوڵا 11/01/2021 - 14:05 وتار\nچوارپێنج ڕۆژی ڕابردوو لە سلێمانی بووم، كە ناوە ناوە دەچمەوە سلێمانی جگە لە خۆشتنێكی بەیانیانی حەمامی سەرچنار، دواتر شیشێك برژاوی لای عومەری عەینە یان دوو شیش كەبابی لای وەستا جاسمی تەوێڵە و ئینجا دوو چای لەسەریەكی چایخانەی شەعب، حەز لەوەش دەكەم كە كەسانی شار لە خاوەن پیشە جیاجیاكان ببینم و لەنزیكەوە گوێیان لێ بگرم بزانم لەنێو خۆیاندا باسی چی دەكەن و ئنجا لەسەر بابەتەكانی ڕۆژ لەگەڵیان بدوێم و ڕای خۆیشم بڵێم.\nمن بۆیە ئەمە دەكەم چونكە ئەوەی لە فەیسبووك و پەیجە شەخسیەكان و بەشێكی زۆر لە ڕاگەیاندنەكان دەگوترێن، یان شەڕە قسەن یان زانیاریی ھەڵبەستراو و بێبنەمان، یان زانیاریی دەستكاریكراون، واتە شێوێنراو.\nلەناو بازاڕ و لای برادەرێكی خۆم دانیشتبووم، یەكێكی ئەھلی بازاڕ ھاتە ژوورەوە و بەو برادەرەمی گوت: ”دوو ھەفتە پێش ئێستا چەندم پێ گوتی بڕۆ یەكێك لەو مارسیدسە مۆدێل دوو ھەزار و چواردانە بە دەفتەرێك و 20 وەرەقە بكڕە بەقسەت نەكردم، فەرموو ئێستا بووە بە دەفتەر و نیوێك“، منیش ھەروەك فزووڵیی ڕۆژنامەنووسێك و ھەر بە زمانی خۆیان خۆم كرد بەناو باسەكەدا و گوتم: ”باشە چۆن مارسیدسێكی مۆدێل 2014 و كامل مواسەفات بە دەفتەرێك و 20 وەرەقەیە؟ ئەم مارسیدسانە كێ ھێناونی و لە كوێن و ھی كێن؟“\nئەویش گوتی: ”ئەوە لەو مارسیدسانەن كە بە قاچاخ دەھێنرێن، ئەو مارسیدسانەن كە لە قاعەكانی لای عەربەت شاردرابوونەوە!“ منیش گوتم: ”باشە ئەی چۆن ڕەقەم دەكرێت و چۆن دەتوانیت بەو ئۆتۆمۆبێلانەوە بگەڕێیت؟ ئەی كەس ناتگرێت؟ كەس ناڵێت ئەمە چیە؟“ ئەویش گوتی: ”نەخێر، چونكە ھەموو كەس دەزانن ئەو ئۆتۆمۆمبێلانە كێ دەیانھێنێت و بۆ حسابی كێ ساغ دەكرێنەوە! لەبەر ئەوە ناوێرن لێپرسینەوە لەگەڵ ئەوانەدا بكەن كە ئەو جۆرە ئۆتۆمبێلانەیان پێیە، خۆ ئەگەر جامی ڕەش بكەیت و دەمانچەیەكت پێ بێت ئەوە چۆن دەڕۆیت بڕۆ!“\nئینجا گوتم: ”باشە ئەی بۆچی نرخی ھەر دانەیەكیان لە ماوەی دوو ھەفتەدا سێ ھەزار دۆلاری چووەتە سەر؟“ گوتی: ”نازانم بەڵام ڕەنگە زیاتریش گران ببێت!“ یەكێكی تر ھەڵیدایە و گوتی: ”ڕەنگە لەبەر ئەوە بێت كە تەرتیبی ئەوەشیان كردبێت بە ئاسانی ژمارەیان بدەنێ!“، بەڵام من لای خۆمەوە ھۆكارێكی تر بەخەیاڵمدا ھات، ئەویش ئەو بڕیارەی حكوومەتی ھەرێمی كوردستان بوو بۆ دروستكردنی ھێزێكی ھاوبەشی پێشمەرگە و ناوخۆ، بۆ ئەوەی بچنە سەر مەرزەكان و كۆنترۆڵی قاچاخچێتی و كاری نایاسایی بكەن، ڕەنگە دوای دەستبەكاربوونی ئەم ھێزە، ئیتر قاچاخچیەكانی سەر ئەو مەرزانە ئەو دەرفەتەیان نەمێنێت كە بەلێشاو ئۆتۆمۆبێل بە قاچاخی بھێنن و لە قاعەكانی نزیك عەربەت و ناو چەم و شیوەكانی خۆیان بیشارنەوە و دواتر یەك یەك و دوو دوو لەڕێگەی دەڵاڵەكانی خۆیان ساغیان بكەنەوە.


6/8/2020 - 11:20\nئافره‌تانی دوو گیان و شیرده‌ر قه‌ده‌غه‌یه زه‌یتی نه‌عناعی بۆندار به‌كار بێنن\nزه‌یتی نه‌عناعی (پونگ) بۆندار دژی هه‌موو هه‌وكردنی كۆئه‌ندامی هه‌ناسه دان و كۆئه‌ندامی هه‌رسكردن به‌سووده ، هه‌روه‌ها زه‌یتی نه‌عناعی بۆندار تاراده‌یه‌ك بۆ دڵه‌واركی به‌سووده ئه‌م زیته‌ش هه‌موو كاتێك به‌رده‌سته .\nزه‌یتی نه‌عناعی بۆندار بۆ پاككردنه‌وه‌ی گه‌روو له به‌ڵغه‌م به‌سووده، به‌شێوه‌یه‌كی سه‌ره‌كی دژ هه‌وككردنی لووت و گوێ و قوڕقوڕگه به‌كار دێت.\nكاریگه‌ری و چالاكی زۆری له‌سه‌ر ئه‌م حاڵاتانه‌ی خواره هه‌یه:\n- هه‌وككردنی رێره‌وی قوڕگ.\n- ڤایرۆسی كۆئه‌ندامی هه‌ناسه‌دا.\n- هه‌وككردنی لووت.\nزه‌یتی نه‌عناعی بۆندار به‌شێوه‌ی شێلان بۆ روخساری و هه‌ردوولایه‌نی پشت و سنگ به‌كار دێت.\nزه‌یتی نه‌عناعی بۆندار ده‌وڵه‌مه‌نده به ماده‌ی كیتونات و ته‌ربیین، كه‌هاوكاره بۆ دورستكردنی ماده‌ی تۆری زرداو بۆ جه‌رگ،له هه‌مان كاتدا كاریگه‌ره‌ری به‌هێزی هه‌یه له‌سه‌ر ئه‌و كه‌سانه‌ی گرفتیان له هه‌رسكردن هه‌یه یان كه‌می ماده‌ی زرداویان هه‌یه.\nچه‌ند دڵۆپێك له تێكه‌ڵه‌ی زه‌یتی نه‌عناعی بۆندار و له‌گه‌ڵ چه‌ند جۆرێكی تری له زیتی رووكی زۆر به‌سووده، بۆ زۆرێك له نه‌خۆشییه‌كان .\nزه‌یتی نه‌عناعی بۆندار دژی زۆربه‌ری ڤایرۆسه‌كانی زیان به‌خشه به‌سووده هه‌روه‌ها دژه كه‌ڕووه،(فطریات) به‌شێوه‌یه‌ك رێگری له گه‌شه‌كردنی ده‌كات له جه‌سته وه‌كو كرمه‌كان .\nسووده‌كانی زه‌یتی نه‌عناعی بۆندار بۆ جوانكاری\nئه‌گه‌ر چی زۆر بۆ بواری جوانكاری به‌كار نایه‌ت ، به‌ڵام زه‌یتی نه‌عناعی بۆندار به‌هۆی بۆنه‌كه‌ی ، به‌هایه‌كی زۆری هه‌یه.\n- زه‌یتی نه‌عناعی بۆندار، به‌كار هێنانی له‌گه‌ڵ هه‌ویری ددان به‌سووده به‌جۆرێك جۆره چێژێكی تایبه‌تی پێده‌دات ، ددان له كلۆر بوون ده‌پارێزێت.\n- زه‌یتی نه‌عناعی بۆندار بۆ لێوه‌كان به‌سووده له هه‌مان كاتدا بۆ سارێژ كردنی لێوه‌كان له زامی بچوك به‌كار دێت.\n- زه‌یتی نه‌عناعی بۆندار بۆ دووباره پێكهێنانه‌وه‌و گه‌شه‌ی پێست گرنگ و به‌سووده ، له هه‌مان كاتدا بۆ لابردنی په‌ڵه له‌سه‌ر پێست به‌سووده.\n- زه‌یتی نه‌عناعی بۆندار دژی هه‌موو هه‌وككردنه‌كات به‌كار دێت ،وه‌بۆ كه‌مكردنه‌وه‌ی ئازار به‌سووده ده‌تواندێت له‌گه‌ڵ ، كرێم بۆ جه‌سته‌ی مرۆڤ به‌كار بێت.\nسووده‌كانی زه‌یتی نه‌عناعی بۆندار بۆ ته‌ندروستی\n- دووبار به‌هۆی بوونی ماده‌ی كیتونات له زه‌یتی نه‌عناعی بۆندار كاریگه‌ری هه‌یه بۆ هێوركردنه‌وه‌ی كۆئه‌ندامی ده‌مارگیری ، به‌م شێوه‌یه‌ش كاریگه‌ری ئه‌رێنی له‌سه‌ر له‌سه‌ر حاڵه‌ته‌كاتی دڵه‌راوكێ و دوودڵی ده‌بێت .\n- ئامۆژگاری به‌وكه‌سانه ده‌درێت، كه له كاتی تووڕه بوون و دڵه‌راوكێ وده‌مارگیری، زه‌یتی نه‌عناعی بۆندار به‌كاردێنن ،به‌هه‌مان شێوه‌ش بۆ ئه‌و كه‌سانه‌ی كه تووشی حاڵه‌تی سۆزدای ده‌بن.\nشێواز و رێگاكانی به‌كار هێنانی زه‌یتی نه‌عناعی بۆندار\n- ده‌بێ زه‌یتی نه‌عناعی بۆندار زۆر به‌ووردی و به وریایی به‌كار بهێنین چونكه ،چه‌ندین جۆری هه‌یه .\n- به‌هه‌موو شێوه‌یه‌ك ئافره‌تانی دوو گیان و شیرده‌ر، قه‌ده‌غه‌یه زه‌یتی نه‌عناعی بۆندار، به كار بێنن.\n- به‌هه‌مان شێوه نابێ بۆ منداڵانی خوار ته‌مه‌ن 6 ساڵی هه‌روه‌ها ئه‌وانه‌ی نه‌خۆشی توره‌كه‌ی زرداویان هه‌یه به‌كار بهێن.\n- له كاتی به‌كارهێنانی له‌سه‌ر پێست نابێ زه‌یتی نه‌عناعی بۆندار زۆر خه‌ست بێت ، ده‌بێ له‌گه‌ڵ زه‌یتی رووكی تێكه‌ڵ بكرێت ئه‌نجا به‌كار بهێندرێت.\n- له كاتی به‌كارهێنان ده‌بێ به‌رێژه‌ی 20% زه‌یتی نه‌عناعی بۆندار وه رێژه‌ی 80% زه‌یتی رووكی بێت تێكه‌ڵ بكرێت ، ئه‌نجا له‌سه‌ر جه‌سته‌ی به‌كار بێت .\n- بۆ روخساری ده‌م وچاو نابی زیاتر له 3% زه‌یتی نه‌عناعی بۆندار بێت ، ده‌بێ تێكه‌ڵ به زه‌یتی رووكی .\n- به‌شێوه‌ی گشتی له كاتی به‌كار هێنانی ده‌بێ به‌رێژه‌ی 15-20% زه‌یتی نه‌عناعی بۆندار له‌گه‌ڵ زه‌یته‌كانی تر به‌رێژه‌ی 80-85% بێت .\n- هه‌ڵمژینی بۆنی زه‌یتی نه‌عناعی بۆندار بۆ هه‌رزه‌كاران و منداڵانی خوارته‌مه‌ن 6 ساڵی گونجاوه .\nوه‌رگێران دارشتنه‌وه‌ی : كامران\nژێده‌ر : سه‌یده‌تی


📊 7 تەن دەرمانی ماوەبەسەرچوو هێنرابووە کوردستانەوه و لەناوبران ئامار و راپرسی\n📅 کاتی تۆمارکردن Aug 10 2017 1:32AM\nبەڕێوەبەرایەتی گشتی تەندروستی هەڵەبجە حەوت تەن دەر [ زۆرتر... 👁] ✖ ✖ 0 2 ✔ 93% ✍ س.ئـ. 10-8-2017 1:32:54\n🔤 ئاودەرمانی وشە و دەستەواژە\n📅 کاتی تۆمارکردن Jan 4 2019 11:47PM\n1- چاکردنی نەخۆش بەئاو بەتایبەتی ئاوی کانزا، 2 [ زۆرتر... 👁] ✖ ✖ ✖ 0 1 ✔ 72% ✍ ز.س. 4-1-2019 23:47:48\n🔤 ئاوی تێکەڵ دەرمان بۆنەخۆش شوشتن وشە و دەستەواژە\n📅 کاتی تۆمارکردن Jan 19 2019 1:50PM\nئاوی تێکەڵ دەرمان بۆنەخۆش شوشتن، جۆشانە، اسپرم آب [ زۆرتر... 👁] ✖ ✖ ✖ 0 1 ✔ 68% ✍ ز.س. 19-1-2019 13:50:07\n📅 کاتی تۆمارکردن Dec 26 2014 9:07PM\n👁 ئەم بابەتە 21,142 جار بینراوە\nوەرگێڕانی جەلال حاجی غوڵام و هاوکار عەلی ئەحمەد [ زۆرتر... 👁] 📕 ✖ 0 0 ✔ 98% ✍ م.ب. 26-12-2014 21:07:37\n🔤 ئێسک دەرمانکەر وشە و دەستەواژە\n📅 کاتی تۆمارکردن Jan 14 2019 2:02PM\nئێسک دەرمانکەر، برینکاری سەر ئێسک و جمگە، شکستەبەن [ زۆرتر... 👁] ✖ ✖ ✖ 0 1 ✔ 68% ✍ ز.س. 14-1-2019 14:02:01\n🔤 ئێسکدەرمانی وشە و دەستەواژە\nئەنجامدانیکارێ، دەستپێکردنی کارێک، تاوان کردن، د [ زۆرتر... 👁] ✖ ✖ ✖ 0 1 ✔ 68% ✍ ز.س. 14-1-2019 14:02:02\n📊 بازاڕی دەرمان بازاڕێکی ئازادە و کام کۆمپانیا ئارەزووی لێبێت دەرمان هاوردە دەکات ئامار و راپرسی\n📅 کاتی تۆمارکردن Jul 4 2019 5:38PM\nلە پاش نۆهەمین کۆبوونەوەی لیژنەی کاروباری تەندروست [ زۆرتر... 👁] ✖ ✖ 0 1 ✔ 93% ✍ ج.ع.ئـ. 4-7-2019 17:38:42


شووشەی گۆرێلا - ویکیپیدیا، ئینسایکڵۆپیدیای ئازاد\nشووشەی گۆرێلا (بە ئینگلیزی: Gorilla Glass)؛ جۆرە شووشەیەکی پتەوە کە لەلایەن کۆمپانیای کۆرنینگی ئەمریکیەوە پەرەیپێدەدرێت و بەرھەمدەھێندرێت.\nشووشەی گۆرێلا وا دیزاین دەکرێت کە تەنکبێت، کێشی کەمبێت و بەرگەی پێکدادان بگرێت.\nبەرگی شووشەی گۆرێلا لەسەر نۆکیا ٧ پڵەس\nشووشەی گۆرێلا (ئەلیکا-ئەلۆمینۆسلیکەیت) چینێکی شووشەییە بەکاردێت وەک بەرگێکی شووشەیی بۆ ڕووی ئامێرە گەڕۆکە ئەلیکترۆنیەکانی وەک مۆبایل، کۆمپیوتەرە گەرۆکەکان و تابلێت.\nلە ساڵی ١٩٦٠ کۆمپانیای کۆرنینگ خەریکی پرۆژەیەک بوو بە ناوی پڕۆژەی ماسولکە (Project Muscle)، کە لەو پڕۆژەیەدا کۆرنینگ خەریکی تاقیکرنەوەی کیمیایی بوو بۆ پتەوکردنی شووشە، دواتر پاش چەندساڵێک پرۆژەکە پەرەی پێدرا و بە بازارگانی کرا بە ناوی (چیمکۆر Chemcor)، کە بەرھەمەکانیان تا ساڵانی ١٩٩٠ بەکاردەھێنرا لە بواری ئۆتۆمبێل، فرۆکەوانی و دەرمانسازی.\nلە ساڵی ٢٠٠٥ تاقیکرنەوەکان گەشەیپێدرا و توانرا شووشەکان زۆر تەنکتر بکرێنەوە و لە ئامێرە ئەلیکترۆنیەکاندا بەکاربھێندرێن، بە جۆرێک کە کۆمپانیای ئەپڵ داوای لە کۆرنینگ کرد کە شووشەیەکی تەنکی پتەویان بۆ دروستبکەن بۆ ئایفۆنە تازەکەیان.\nلە ساڵی ٢٠١٧ نزیکەی پێنج میلیار ئامێر لە ھەموو جیھان شووشەی گۆرێلایان لەسەرە.\nنەوکانی شووشەی گۆرێلا[دەستکاری]\nشووشەی گۆرێلا لە سەرەتای بەبازرگانی بوونیەوە بەردەوام لەژێر گەشەپێدان و تاقیکرندەوە دایە بۆیە تاکوو ئێستا چەند نەوەیەکی یەک لەدوای یەکی ھەیە:\n١ شوبات ٢٠٠٨ توانرا بەرگێکی شووشەی تەنکی پتەو بەرھەمبھێندرێت (کە ڤیکەرس ھاردنێسس تێست ٦٢٢ - ٧٠٢ بوو) بە توانای بەرگریەکی زۆری دژە شوخت بەبی ھیچ بوونی خالێکی لاواز.\n٢ کانوونی دووەمی ٢٠١٢ لە ساڵی ٢٠١٢ نەوەی دووەمی شووشەی گۆرێلا ناسێندرا، کە %٢٠ تەنکتربوو لە نەوەی پێش خۆی\n٣ کانوونی دووەمی ٢٠١٢ نەوەی سێیەم بە گەورەترین نەوەی گۆڕانکاری دادانرێت لە شووشەی گۆرێلا کە لە سالی ٢٠١٣ ناسێندرا تێیدا سوود لە نانۆ تەکنەلۆجێ وەرگیراوە؛ شووشەی گۆرێلا لە نەوەی سێیەم چەندین گۆرانگاری و نوێکاری تێدا بەدی کرا لەوانە سێجار توانای بەرگری زیاتری ھەبوو بۆ شوخت گرتن، بەرگەی زیاتری ھەبوو بۆ شوختە قوڵەکان، کێشی کەمترە، شووشەکە کارداناوەی رووناکی لەسەری کەمترە، شوێنماوەی پەنجە لەسەر شووشەکە دەرناچێت.\n٤ تشرینی یەکەم ٢٠١٤ تەنکتر و بەرگەی زیاتری شکانی ھەیە وەک لەنەوەی پێش خۆی.\n٥ تەموز ٢٠١٦ بۆیەکەمجار لەسەر مۆبایلی سامسۆنگ گالاکسی نۆت ٧ بەکارھێندرا.\nSR+ ئاب ٢٠١٦ بۆیەکەمجار لەسەر کاتژمێری زیرەکی سامسۆنگ گیەر ئێس ٣ بەکارھێندرا.\n٦ تەمووز ٢٠١٨ نەوەی شەشەم دووجار لەنەوەی پێنجەم بەھێزترە بە قەبارەیەکی گەورەتر.\n٧ تەمووز ٢٠٢٠ شووشەی گۆرێلا ڤیکتۆس ناسێندرا و بۆ یەکەم جار لەسەر مۆبایلی سامسۆنگ گەلەکسی نۆت ٢٠ دانرا.\nشووشەی گۆرێلا لە بازاری ئۆتۆمبێلیشدا ئاماژەی پێکراوە، کۆمپانیای فۆرد لە ساڵی ٢٠١٦ رایگەیاند کە شووشەی گۆرێلایان بەکارھێناوە بۆ شووشەی پێشەوە و دواوەی فۆرد جی تی وەرزشی Ford GT Sport.\nلیستی ئەو ئامێرانای کە شووشەی گۆرێلایان لەسەرە\nبەشداربووانی ویکیپیدیا، «Gorilla Glass»، ویکیپیدیای ئینگلیزی. سەردان لە ١٩ی تەممووزی ٢٠١٨.\n^ "ماڵپەری فەرمی کۆرنینگ".\nوەرگیراو لە «https://ckb.wikipedia.org/w/index.php?title=شووشەی_گۆرێلا&oldid=737831»\nئەم پەڕەیە دواجار لە ٠٩:١٤ی ١٧ی کانوونی یەکەمی ٢٠٢٠ نوێ کراوەتەوە.


سەدە و چارەکێک لە باڵا دەستی ئەمەریکا بۆ وەرزشی جیهانی – یاریگا سپۆرت\nHome/وتار/سەدە و چارەکێک لە باڵا دەستی ئەمەریکا بۆ وەرزشی جیهانی\nسەدە و چارەکێک لە باڵا دەستی ئەمەریکا بۆ وەرزشی جیهانی\nمحمد شریف 2021/09/11\nخوڵی ئۆڵۆمپی تۆکیۆ خەریکە چلەی ئەچێت و لەهەندێ عورف وڕێسای کۆمەڵایەتیدا هەرشتێک چلەی چوو ئەگەر خوانەکردە ناخۆش بوو ئەڵێن ئیتر خەفەتی بۆ مەخۆ وئەگەر خوشیش بوو ئەڵێن خۆشیەکەی دوای چل ڕۆژ کۆتایی دێ ، نزیکەی چل ڕۆژە چاوەڕێم کەسێک حەرفێکی نەنوسی لەسەرئۆڵۆمپیاد ، ئەوسووپا ڕۆژنامەنووسە وەرزشیەی لەلای خۆمان کە تیایاندایە نازمان بەسەردا ئەکات و ئەڵێت من کوردم ناساندوە بە سەندیکای ڕوژنامەنوسانی وەرزشی جیهان (AIPS) ئەگینا ئەوان بێ خەبەربون لەمیلەتێک کەناوی کورد بێت ، یان کتێبێکی زەبەلاحی لەسەرمێژووی ئۆڵۆمپیاد نوسیوە بەڵام حەرفێکی نیە بۆ وتن سەبارەت بە ئێستای ئۆڵۆمپیاد،ناگونجێ تۆ لەسەر ڕابردوو مێژووی ئۆڵۆمپیاد فەرهەنگێکت نوسیبێت و خولی تۆکیۆ هات و تێپەڕی نەک وتار و لێکۆڵینەوە کۆمێنتێکت نەبێ و حەرفێکت نەبێ بۆ وتن بشێت لەسەر ئەمڕۆی خولی ئۆڵۆمپی !! ئەمەش شتێکی بیرخستمەوە لە زانکۆیەکی بەغدا دەمانخوێند پاش دوو سێ مانگ برادەرێکمان وتی عەرەبیەکەم فول فولە و شیعرێک دەنوسم بەعەرەبی ، وتمان بابە تۆعەرەبیەکەت بۆ قسەکردن ناگونجێ شیعری چی؟ وتی ئێ تاقیم بکەنەوە وپرسیارم لێ بکەن ، وتمان باشە بەعەرەبی بەشاخ دەڵێن چی ،وتی شاخ زۆرگەورەیە لەعەرەبیدا نیە ، وتمان ئەی بە مێروولە دەڵێن چی وتی عەرەبی شتی وا بچکۆلەی تیانیە، جا وابزانم ئەندامێتی لە(AIPS)جیهانی و کتێبی وەرزشی نوسینی هەندێک لەو میدیاکارەوەرزشیانەی لای خۆمان کە خۆیان لێ بۆتە پڕۆفیشناڵ وەک عەرەبی زانینەکەی برادەرەکەم وایە !!!!.\nئۆڵۆمپیادی تۆکیۆ کوتایی هات بە پێشەنگی ئەمریکا کە پلەی یەکەمی بەدەستهێنا، بەزمانی ژمارە کان بەکۆکردنەوەی113میدالیا کە(39یان زێڕ و 41 زیو و 33 برۆنزن ، ئەمریکا لە 29 وەشانی ئۆڵۆمپیدا 28جار بەشداری کردوە و تەنها ساڵی 1980لە ئۆڵۆمپیادی مۆسکۆ بەشداری نەکرد وەک ناڕەزایەتی بەرانبەر داگیرکردنی ئەفغانستان لەلایەن یەکێتی سۆڤیەتی جارانەوە و لەکۆی 28بەشدارییەی ئۆڵۆمپیاد (18 جار پلەی یەکەمی بەدەست هێناوە و 8جار دوهەم و دوجار سێهەم بووە )و بەگشتی کۆی2673میدالیای دەستخستووەکە(1075ئاڵتون و846زیو و752 برۆنز بوون) ، ئەمە تەنها لەئۆڵۆمپیادی هاوینەدا ، لە ئۆڵۆمپیادی زستانەشدا لەکۆی 23 بەشداری ئەمریکا لەهەر بیست وسێ خولی ئۆلۆمپیادی زستانە توانیوێتی307 میدالیا کە 105ئاڵتون و 113زیوو89برۆنزی بەدەست هێناوە وبەمەش لەدوای نەرویج کە 368 میدالیای هەیەلەپلەی دوهەمی ڕیزبەندی ئۆڵۆمپیادی زستانەشدا دێت ، و کۆی دەسکەوتی ئەمریکا لە ئۆڵۆمپیادی زستانە وهاوینە 2980میدالیایە کە(1180ئاڵتون و 959زیو84 برۆنز)ە کە بەمەش پێشەنگی ئۆڵۆمپیادە لە125ساڵی ڕابردودا لە ماوەی نێوان (1896-2021)وەلەپێش یەکێتی سۆڤیەتی جارانەوەیەبە جیاوازی 1776میدالیا ، وە ووڵاتانی ( بەریتانیاوئەڵمانیاوچین وفەرەنساوئیتاڵیاوسویدورووسیاونەرویج)لە پلەی (3بۆ10) یەک بەدوای یەکدا دێن لەکۆکراوەی ژمارەی مەدالیاکانیان لەمێژووی هەردوو ئۆلۆمپیادی هاوینەوزستانەلە ڕابردوودا، وەهەر لەم سەدەو چارەکەدا ئەمریکا 18جار یەکەمی ئۆڵۆمپیادی هاوینە بووە و یەکێتی سۆڤیەت 7جار و فەڕەنسا وبەریتانیا وئەڵمانیا وچین 1جار یەکەمی ئۆڵۆمپیادی هاوینە بوون و لە ئۆڵۆمپیادی زستانەش سۆڤیەت 9جار ونەرویج 8جار و ئەڵمانیای یەکگرتوو3جار و ئەمریکا وسوید وئەڵمانیای ڕۆژئاوای جاران وکەنەدا 1جار پلەی یەکەمی ئۆڵۆمپیادی زستانەیان بەدەستهێناوە ، جا کاتێک جۆش وخرۆش وشادی بەدەستهێنانی میدالیایەکی ئۆڵۆمپی ئەبینین لەلایەن یاریزان ویەکێتی وڵاتی سەرکەوتو ئەزانین نرخی ئەو هەموو سەدان وهەزاران میدالیایە چەند مەزن و گەورەیە وئەوەشمان بۆ دەرئەکەوێت کەوەرزش تەنها تۆپی پێ نیە ، ئەو هەموو گرنگی و تێچووەزۆرەی بۆ تیپی تۆپی پێ سەرف ئەکرێت لەئۆڵمپیاددا تەنها یەک مەدالیای پیاوان ویەک میدالیای ژنانی بۆ تەرخان کراوە ، لەکاتێکدائەفسانەی مێژووی ئۆلۆمپیاد مەلەوانی ئەمەریکی( مایکل فیلیبس) بەتەنها خۆی بەقەد دەیان وڵات زیاتر میدالیای دەستخستوە لە مەلەدا کە خاوەنی 28 مەدالیایەکە (23زێڕو3زیو2برۆنز)ن یان کارڵ لویس لە یاری گۆڕەپان ومەیدان ونمونەی تریش زۆرن .\nوڵاتی چین کێبڕکێکاری ئێستای ئەمریکایە چونکە سۆڤیەت نەماوە و وڵاتانی تریش توانای کێبڕکێی ئەمریکایان نیە ، چین لەساڵی 1979بوەتە ئەندامی لیژنەی ئۆڵۆمپی نێودەوڵەتی ولەدوای ئەو مێژوەوە بەشداری ئۆڵۆمپیادەکانی هاوینەی لەساڵی 1984و زستانەی لەساڵی 1980کردوە و کۆی696 میدالیای بەدەستهێناوە، کە634یان لەئۆلۆمپیادی هاوینە و 62لە ئۆڵۆمپیادی زستانەدا و (چین 1جار سەرلیستی ئۆڵۆمپیاد بووە و 3جار دوهەم و 2جار سێهەم و 3جار چوارهەم و 1جاریازدەهەم) بووە و لە ئێستا و داهاتودا چین ڕکابەر و کێبڕکێکاری سەرەکی ئەمریکایە بەهۆی گەشەی خێرای وڵاتەکە لەهەموو ڕویەکەوە و توانای مرۆڤی گەورەی وڵاتەکە و ئەو گرنگیە زۆرەی ئەدرێ بەپاڵەوانە ئۆڵۆمپیەکان لەڕێگای ئەکادیمیا پێشکەوتوەکانی پەروەردەی پاڵەوانی ئۆڵۆمپی کە تیایاندا یاریزانەکان بە پێشکەوتوترین و توندوتۆڵ ترین ڕێکار ئامادە ئەکرێن تا دەکرێنە پاڵەوانی ئۆڵۆمپی و چینیەکان ئاواتێکیان هەیە ئەویش ئەوەیە پێش ئەمریکا بکەون لەهەر بواریکدا بێت وتەنها ئەمریکا بەڕکابەری خۆیان ئەزانن و هەنگاو هەنگاو کێبڕکێی نێوانیان گەرمتر ئەبێ وجیاوازی ژمارەی میدالیاکانیان کەمتر ئەبێتەوە و جیاوازی نیوانیان بچوکتر ئەبێتەوە وە لەتۆکیۆ لە مەدالیای ئاڵتونداجیاوازییان تەنهایەک مەدالیابوو ، وەئەم پانۆرامای ژمارە وداتا ئۆڵۆمپیەی عەرزم کردن هیچ کام لە میدیاکارە پڕۆفیشناڵەکانمان نە وتویەتی نە نوسیویەتی نەلەهیچ کەناڵێکی بینراو وبیستراو و نوسراوی لای خۆمان نە بینراوە نە بیستراوە نەخوێندراوەتەوە چونکە وابزانم پسپۆڕی زۆربەیان لە میسی وڕۆناڵدۆ وکلاسیکۆ و ڕیمۆنتادا تێ ناپەڕێت بۆیە هیوادارم پێمان نەفرۆشنەوە و وەک چێشتی دوێنێ بۆمان گەرم نەکەنەوە و خۆیان بکەن بەشێف و بەچێشتی فرێش وتازەی دەستیاوی خۆیان دەرخواردمان بدەنەوە.\nئۆڵۆمپیاد گرنگترین ڕوداوی وەرزشی سەر گۆی زەویە کە تیایدا وڵاتان پێشبڕکێی تێدا دەکەن لەسەر دەرخستن وپێشکەوتنی وڵاتەکەیان و توانای یاریزانانیان و یەکترناسینی گەل ومیللەتانیان و دەرخستنی ئاستی گەشەو پێشکەوتنیان ولەکۆتایی پێشبڕکێکاندا بە سەرکەوتو ئەوترێت پیرۆز و بە سەرنەکەوتوش ئەوترێت بەختێکی باشتر ، تەنانەت لای هەندێ وڵات بەشداری کردن و ناساندنی وڵات و میللەتانیان گرنگترە لە بردنەوەو بەدەستهێنانی میدالیا ، واتە ئۆڵۆمپیاد پێشبڕکێی وڵاتان وگەلانی دونیایە بۆ دەرخستنی تواناکانیان بۆسەرخستنی وڵات و گەلەکانیان ، کەچی تازە بەتازە خەڵکمان هەیە باس لە(وەرزشی ئەم حیزب وئەو حیزب)ئەکات لەکاتێکدا لە ئۆڵۆمپیادا چەند ڕەشپێستمان بینی میدالیایان بۆ سوید ودانیمارک ئەبردەوە کەسیش باسی ڕەنگی پێستیان ناکات و چەند دەموچاو بچوکی چینی وکۆری میدالیایان بۆ ئەمریکا وکەنەدا بەدەستهێناوە ، چەند یاریزانی موسوڵمان میدالیایان بۆ فەڕەنسا وئەڵمانیا بەدەستهێناوە واتە پەیامی وەرزش باڵاترە لە ڕەنگ وشێوە وڕوخسار و ئاین ومەزهەبی یاریزانان، میللەتان ئاین و مەزهەب و ڕەنگ و زمانیان تێپەڕاندوە لە وەرزشدا کەچی لای ئێمە تازە بەتازە خەڵکی بەحساب خوێندەوار و ڕۆشنبیرو (زانا) باسی وەرزشی حیزب و دەستە وتاقم ئەکەن.\nلە ئۆڵۆمپیادەکاندا چەند یاریزانێکی کوردیش بەشداریانکردووە لە هەڵبژاردەکانی عێراق و ئێران وتورکیا وسوریا و تەنانەت لە هەندێ هەڵبژاردەی کۆمارەکانی یەکێتی سۆڤیەتی جارانیش یاریزانی ڕەچەڵەک کوردیان تیابووە و هەندێکیان توانیویانە میدالیاش بەدەست بهێنن بەڵام لەڕوانگەی مندا ئەو میدالیانە ئەو ئاوەن کە تینوێتی ناشکێنن و ئەو نانەیە بەڵای برسێتیت لەکۆڵ ناکاتەوە چونکە لەژێر ئاڵای وڵاتی تردا بووە و لەسایەی سرودی نیشتیمانی زمانی تردا بووە جا هەروەک مام هەژار ئەفەرموێت :\n( بەیادی ئەو ڕۆژە ئەژی دڵم) کە یارێزانی کورد ببینم بەشدار بن لە یاریە ئۆڵۆمپیەکاندا لەژێر ئاڵای پیرۆزی کوردوستاندا یاری بکەن ئەگەر مەدالیاش بەدەست نەهێنن گرنگ نیە خۆ ئەگەر میدالیایان بەدەستهێنا و ئاڵای پیرۆزی کوردستان بەرزکرایەوە و سرودی ئەی ڕەقیب درا بەگوێی هەمواندا ئیتر پێویستم بە یەک سەعات ژیان نیە دوای ئەو ڕۆژە ولەچاوەڕوانی ئەو ڕۆژەدا وەک مەحوی ئەفەرموێت هەر دەڵێم: ( خودا کەی بێ ، خودا کەی بێ ، خودا کەی) .


خوێندنەوەیەک بۆ ڕۆمانی «دەریاس و لاشەکان» - ماڵی کتێبی کوردی\nخانه / پێشنیاری ده‌سته‌ی نووسه‌ران / خوێندنەوەیەک بۆ ڕۆمانی «دەریاس و لاشەکان»\nخوێندنەوەیەک بۆ ڕۆمانی «دەریاس و لاشەکان»\nماڵی کتێبی کوردی تیر ۲۵, ۱۳۹۸\tپێشنیاری ده‌سته‌ی نووسه‌ران, تازه چاپکراوه‌کان, ناساندن و ڕه‌خنه, هه‌واڵه‌کان نظری بدهید\nخوێندنەوەیەک بۆ ڕۆمانی «دەریاس و لاشەکان» نوێترین بەرهەمی بەختیار عەلی\nنوسین لەسەر کتێبەکانی بەختیار عەلی، هەروا سانا و بێکێشە نیە، چونکە ئەمجۆرە لە شێوە نوسینی بەختیار، ئاسان خۆی بەدەستەوە نادات و خوێنەر پەلکێشی بەرزاییەکانی وشە و هزری خۆی دەکات. تەنها شتێک، بۆ ئەوەی خوێنەر بەم کتێبە ئاشنا بکەین، نوسینی هەندێ سەرە قەڵەمە لەسەر ڕۆمانی ( دەریاس و لاشەکان).\nدەریاس و لاشەکان، دواین ڕۆمانی نوسەری کورد، بەختیار عەلییە. لە دووتوێی ۲۵۶لاپەڕەدا بە زمانێکی ئەدەبی بەرز نوسراوە. پێش ئەوەی باسی کتێبەکە بکەین، نایشارینەوە کە، ئەم ڕۆمانە پەیامێکی جدی و ئەبەدی پێیە، خوێنەر مژوڵی بیرکردنەوە و تێڕامانی هزری و سیاسی دەکاتەوە، بەتایبەت قۆناغە هەستیارەکانی پاش ڕاپەڕینی باشوری کوردستان. حیزبەکان توشی ڕوتکردنەوە و داماڵینی پیرۆزییەکان دەکات. بەوپێیەی کورد، میللەتێکە تەنها کارێک زۆر شارەزای بێت، پیرۆزکردن و پەرستنی سەرۆکەکانێتی، بەختیار ڕووی ئەم جۆرە لە بیرکردنەوە دادەماڵێت و لە هەندێ شوێن بە زمانێکی تەنزی ڕەخنەیی ئەیانخاتەڕوو.\nناو و شێوەی کارەکتەرەکان، وەک تارماییەک درکی پێ دەکرێت، لەگەڵ سەرۆکە ڕاستەقینەکانی وڵات وێک دێنەوە. لە ساتەکانی خوێندنەوەدا، هەرخوێنەرێکی ئاسایی و ئاشنا بە سیاسەت، پێچەوانەی ڕۆمانەکانی تری نوسەر، زۆر خێرا ئاشنایان دەبێت و لێیان تێدەگات، هەستەکات بارودۆخی کوردستان لەسەردەمی هەردوو بنەماڵەی بارزانی و تاڵەبانی دەگێڕێتەوە، لە ژێر ناو و ناونیشانی دوو بنەماڵە، ئەوانیش بنەماڵەی قەمەرخانی و تەلەرانی. ئەو کارەکتەرەیش کە بە گژ ئەم دوو بنەماڵەیە دەچێتەوە، جەنەڕاڵ بیلالە، کە ڕابەرایەتی بزوتنەوەیەکی ناڕازی و شۆڕشخوازە. پیاوێکی درێژ و باریک، سەرسپی و مۆن، گورج و چالاک، خاوەن دەنگێکی قرخن و ناخۆش، بەڵام لەو دەنگانەی هەرئەوەندەی هاتنە قسە ناتوانی گوێیان لێنەگری. هاوکات جێگری سەرۆکی یەکێک لە حیزبەکانە. بە ئاسانی خاوەنی ئەم وەسفە، دەکرێت نەوشیروان مستەفا بێت.\nهەموو خەڵکی شار چاوەڕوانی شۆڕشن. شارێک لە چاوەڕوانی شۆڕشدا، کرۆکی ئەم کتێبەیە، وەکچۆن چاوەڕوانی بەلەمێک بن بەرەو بەهەشتیان ببات، بەوجۆرە چاوەڕوانی شۆڕشن. چونکە هەموو جۆرە کردەیەکی سیاسی بە بنبەست گەیشتووە، تاکە چارەسەر شۆڕشکردنە. ئایا خەڵکی ئەم شارە شۆڕشیان پێدەکرێت؟\nلەم شارەدا، شۆڕش بەندە بە سەرکردەوە، گەر سەرکردە شۆڕشی بووێ، هەمووان شۆڕشگێڕن و ئامادەن بۆ شۆڕش، سەرکردەش شۆڕشی نەوێ، هەموو خەڵکی شار، تەنها تەماشاچیەکن. کۆمەڵگەی ڕۆژهەڵاتی و کورد، سەرکردە پیرۆزکەرن، ناتوانن بەبێ پیرۆزکردنی سەرکردە هەنگاوێکیش بنێن، سەرکردە بە مردوویش هەر لە خۆیان بە بەهێزتر دەزانن. ئەو سەرکردەیەی کە هەمووان چاوەڕوانن دوای کەون، جەنەڕاڵ بیلالە، کەسێتی جاویدی و کارەکتەری جەنەڕاڵ بیلال لەم ڕۆمانەدا، کرۆک و باسلێکراو و ڕەسەنی نێو حیکایەتەکانە.\nچەندین کارەکتەر لەم ڕۆمانەدا، ڕۆڵ دەگێڕن، ئەلیاس، مامۆستا مەردان، دەریاس، ئەرشەد ساحیب. ئەم ناوانەی باسکران، لەگەڵ هەموو ئەو ناوانەی تریش کە دراون بە کارەکتەرەکان، هەمووی داتاشینی نوسەرە. نوسەری ئەم کتێبە بۆ ناونانی کارەکتەرەکان هێز و تەوژمێکی سەیر و بەتوانای هەیە. خوێنەر بە بیستنی ئەمجۆرە لە ناوهێنان، سەری سوڕدەمێنێ، ئاخۆ خەیاڵی نوسەر چەن گەورە و خاوەن چی ئەندێشەیەکی بەهێز بێت!\nدوو جۆر تێڕوانین لەبارەی شۆڕش هەیە. ئەلیاس بە قوڵی بڕوای بە شۆڕش و توندوتیژی هەیە، پێی وایە مێژوونوسین ئیشێکی پوچە، دەبێت مێژوو دروست بکرێت. بەڵام دەریاسی برای، شۆرش بە پوچ پیشان دەدات. دەریاس وای دەبینێ شۆڕش لە شوێنێکی وەک ئەم وڵاتە، تەنیا ڕاپەڕینی حەیوانە، تەنها ڕاپەڕینی ئاژەڵەکەی ناومانە، نەوەک گۆڕینی ڕەوتی مێژوو. شۆڕشکردن بۆ لابردنی دەسەڵاتی سیاسی، هیچ لە مانا ڕاستەقینەکان ناگۆڕێت، چونکە دوای شۆڕش هەمان ستایڵی پێشوو دووبارە دەبێتەوە، ئەوەی گرنگە، بریتییە لە شۆڕشکردنێکی ئەخلاقی، چونکە ئەخلاق لەم وڵاتەدا لە قەیران و نەبووندایە.\nدواجار شار لە ژێر ناوی سەرکردەیەکی پڕ لە وەهم و تارمایی، شۆڕش دەکات، بە لێشاو مرۆڤەکان دەمرن، دەکوژرێن، لەناوئەچن. شۆڕشگێڕان و هەردوو بنەماڵەی قەمەرخانی و تەلەرانی، ڕووبەڕووی یەک دەبنەوە. شار وێران دەکەن، شار پڕ دەکەن لە مرۆڤی کوژراو لە مەیتی ڕزیو و بێسود.\nپاش شۆڕش چی؟\nئەم کتێبە، لە دوا لاپەڕەکاندا، پیشانی دەدا کە شۆڕش ناتوانێت ئەم وڵاتە مەلعونە بگۆڕێت، هەرهێندەی بتەێ بیگۆڕی، دەبێتە ئاگر و دوکەڵ و خوێن. هەرچەندە موقەدەسێکی گەورەشت هەبێت، ناتوانی لاپەڕەیەکی تازە هەڵبدەیتەوە، چونکە نەیارەکانیش موقەدەسی گەورە دروست دەکەن و دەبنە غوڵامی و بە دەوریدا دەسوڕێنەوە و بەرگری لێدەکەن. ئەوەی هەیە؛ هەموو شتێک، مرۆڤەکان، شارەکان، شۆڕش، ئەم وڵاتە، هەمووی تارماییە. هەموومان گەر بمانەوێ ئەم وڵاتە بگۆڕین، ئەوا دوای تارمایی کەوتووین، نەوەکانی تریش دوای تارمایی دەکەون.\nI Started at the Night of the City ئاوڕەکەی ئۆرفیۆس ئایدۆلۆژیست ئەی بەندەری دۆست.. ئەی کەشتی دوژمن ئیشکردن لە دارستانەکانی فیردەوسدا ئیمان و جەنگاوەرانی ئێوارەی پەروانە بختیار علی بەختیار عەلی بۆھیمی و ئەستێرەکان تا ماتەمی گوڵ.. تا خوێنی فریشتە، جمشید خان عمویم کە ھمیشە باد او را با خو می برد جەمشید خانی مامم: کە ھەمیشە با لەگەڵ خۆیدا دەیبرد چێژی مەرگدۆستی خوێنەری کوشندە دەریاس و لاشەکان دواھەمین ھەناری دونیا زاگرۆس ئەحمەد ڕەخنە لە عەقڵی فاشیستی سێوی سێھەم غروب پروانە کەشتیی فریشتەکان کۆشکی باڵندە غەمگینەکان گوناھ و کەرنەڤاڵ لە دیارەوە بۆ نادیار مەرگی تاقانەی دووەم مەریوان ھەڵەبجەیی ناشوێن نەرسیسی کوژراو ھەورەکانی دانیال وەک باڵندەی ناو جەنگەڵە ترسناکەکان یادەوەری و زەمەن\t۱۳۹۸-۰۴-۲۵\nتاگەکانI Started at the Night of the City ئاوڕەکەی ئۆرفیۆس ئایدۆلۆژیست ئەی بەندەری دۆست.. ئەی کەشتی دوژمن ئیشکردن لە دارستانەکانی فیردەوسدا ئیمان و جەنگاوەرانی ئێوارەی پەروانە بختیار علی بەختیار عەلی بۆھیمی و ئەستێرەکان تا ماتەمی گوڵ.. تا خوێنی فریشتە، جمشید خان عمویم کە ھمیشە باد او را با خو می برد جەمشید خانی مامم: کە ھەمیشە با لەگەڵ خۆیدا دەیبرد چێژی مەرگدۆستی خوێنەری کوشندە دەریاس و لاشەکان دواھەمین ھەناری دونیا زاگرۆس ئەحمەد ڕەخنە لە عەقڵی فاشیستی سێوی سێھەم غروب پروانە کەشتیی فریشتەکان کۆشکی باڵندە غەمگینەکان گوناھ و کەرنەڤاڵ لە دیارەوە بۆ نادیار مەرگی تاقانەی دووەم مەریوان ھەڵەبجەیی ناشوێن نەرسیسی کوژراو ھەورەکانی دانیال وەک باڵندەی ناو جەنگەڵە ترسناکەکان یادەوەری و زەمەن\nقبل هەشت هۆکار بۆ خوێندنەوەی «گابۆڕ»\nبعد خوێندنەوەیەک بۆ کتێبی ناسیۆنالیزمی کوردی لە مەم و زینی ئەحمەدی خانیدا


.:: پینوس ::.: کوردی\nڕۆڵی قورئان لە ژیاندا\nدسته : کوردی شنبه، 20 خرداد ماه، 1396 بازديد : 1304 بار\nنووسەر: کولسووم حەسەن زادە /// قوڕئان چرایه، قوڕئان ڕۆشنی به‌خشی ڕێگای تاریك و سه‌رلێشێواوی ژیانه‌كه ڕاسته‌ڕێی گه‌یشتن به ئامانج بۆ مرۆڤ ڕوون ده‌كاته‌وه. چرایه‌كه كه مرۆڤ له تاریكایی جه‌هل و نه‌فامی قوتار ده‌كات و به‌ره‌و ژیانێكی گه‌شاوه و ڕوونی ڕێنمایی ده‌كات.\nدسته : کوردی دوشنبه، 11 بهمن ماه، 1395 بازديد : 1578 بار\nنویسنده : فرمیسک فرهادی /// داخۆ چا ساتەنە وەروەکێ ئاما ملتەرە یادٚوو چێشیت کەرد؟\nداخۆ وەروو وێتەرە ویروو چێشیت کریابۆ؟\nئاخ پەی دەسە سەردا‌بەردەکەیت!\nدسته : کوردی چهارشنبه، 3 آذر ماه، 1395 بازديد : 1959 بار\nنویسه ر: فەهمی مورادی /// داستان هه ورامی ( گجی پیایانه ) با موضوعی در باره شک و تردید همسران نسبت به یکدیگر می باشد این داستان اثر آقای فهمی مرادی از فرهنگیان ساکن شهر روانسر و اهل شهر نوسود می باشد که در همایش داستان کوتاه هه ورامی که در اردیبهشت ماه سال ۹۵ از میان ۸۰ اثر برگزیده مقام دوم را بدست اورده است.\nسه داستان کوتاه به زبان کردی\nدسته : کوردی شنبه، 29 آبان ماه، 1395 بازديد : 1811 بار\nعوسمان فه ده وی /// له به رده ركی پاركی گه وره ی شاری تاران ڕاوه ستابووم . به ده وروبه ری خۆم ده م ڕوانی و بنیاد مه جۆراو جۆره كانم ته ماشا ده كرد\nبیره وه ری له سی روژ بوونی ره مه زان\nدسته : کوردی سه شنبه، 15 تير ماه، 1395 بازديد : 1420 بار\nنووسه ر؛ شه یما کریمی / ره مه زانی ئه م سال منی بو سالی ۸۸ هه تاوی برده وه.\nده مانویست پاش ره مه زان سه فه رمان هه بئ بو سلیمانی.\nﮐﻮﺭﺗﻪ ﯾﻪ ﮎ ﻟﻪﮊﯾﺎﻧﯽ ﺯﺍﻧﺎﯼﮔﻪ ﻭﺭه\nدسته : کوردی پنجشنبه، 28 اسفند ماه، 1393 بازديد : 2198 بار\nﺑﺴﻢ ﺍﻟﻠﻪ ﺍﻟﺮﺣﻤﻦ ﺍﻟﺮﺣﯿﻢ /\n" ﻣﺎﻣﻮﺱﺗﺎ ﻧﺎﺻﺮﯼ ﺳﻮﺑﺤﺎﻧﯽ ( ﺭﺣﻤﻪ ﺍﻟﻠﻪ "( ؛ﺑﻪ ﺷﯽ ﯾﻪ ﮐﻪ ﻡ: ﮊﯾﺎﻧﯽ ﺯﺍﻧﺴﺘﯽ /\nﺑﺎﺱ ﮐﺮﺩﻥ ﻟﻪ ﺯﺍﻧﺎﯾﻪ ﮐﯽ ﮔﻪ ﻭﺭﻩ ﻭ ﻋﻪ ﺑﻘﻪ ﺭﯼ ﻭﻩ ﮐﻮﻭ ﮐﺎﮐﻪ ﻧﺎﺻﺮ ﺯﻭﺭ ﺳﻪ ﺧﺘﻪ ﺑﻪ ﺗﺎﯾﺒﻪ ﺕ ﺑﺎﺳﯽ ﮊﯾﺎﻧﯽ\nﺯﺍﻧﺴﺘﯽ ﺋﻪ ﻭ ﺯﺍﻧﺎ ﭘﺎﯾﻪ ﺑﻪ ﺭﺯﻩ، ﺑﻪ ﺟﻮﺭﯾﮏ ﮐﻪ ﭘﯿﺎﻭ ﻧﺎﺯﺍﻧﯿﺖ ﻟﻪ ﮐﻮﯼ ﻭﻩ ﺩﻩ ﺳﺖ ﭘﯽ ﺑﮑﺎﺕ !


عه‌بادی: هه‌وڵی گه‌وره‌مان داوه سوپا له‌سه‌ر بنه‌مایه‌كی پیشه‌یی بنیادبنێینه‌وه\nعه‌بادی: هه‌وڵی گه‌وره‌مان داوه سوپا له‌سه‌ر بنه‌مایه‌كی پیشه‌یی بنیادبنێینه‌وه\nسه‌رۆك وه‌زیرانی عیراق رایگه‌یاند كه سوپای نوێی عیراق ئه‌زمونێكی به‌رزی شه‌ڕكردنی له جه‌نگی دژی تیرۆر وه‌رگرتووه كه له دۆخێكی ئاڵۆزدا ئه‌و شه‌ڕه ده‌كات، جه‌ختیشی كرده‌وه كه هه‌وڵی گه‌وره‌ی داوه بۆ بنیادنانه‌وه‌ی دامه‌زراوه‌ی سه‌ربازیی عیراق له‌سه‌ر بنه‌مایه‌كی پرۆفێشناڵ.\nله به‌یاننامه‌یه‌كدا كه به‌بۆنه‌ی یادی دامه‌زراندنی 96 ساڵه‌ی سوپای عیراق، حه‌یده‌ر عه‌بادی رایگه‌یاند كه ئێستا سوپا له هه‌موو پارێزگایه‌كدا پێشوازیی لێ ده‌كرێ و سوپای هه‌موو عیراقییه‌كانیشه، چونكه ئێستا خه‌ڵكی ناوچه‌كانی ژێر ده‌ستی داعش په‌نا بۆ ئه‌و ناوچانه ده‌به‌ن كه له‌ده‌ستی سوپادایه و متمانه‌یه‌كی زۆر به هێزه‌كانی سوپا ده‌كرێت.\nحه‌یده‌ر عه‌بادی پیرۆزبایی له هه‌موو سه‌رباز و ئه‌فسه‌رێك له هه‌ر پله‌یه‌كدا بێت كردووه و سڵاویشی بۆ "شه‌هید" و بریندار و كه‌سوكاری سوپای عیراق ناردووه.\nئه‌مڕۆ هه‌ینی 6ی كانونی دووه‌می 2017، له رێوڕه‌سمێكدا كه فوئاد مەعسوم، سەرۆك كۆماری عیراق و حه‌یده‌ر عەبادی سەرۆك وەزیران و فەرماندەی گشتی هێزە چەكدارەكانی عیراق ئامادەی بوون یادی دامه‌زراندنی 96 ساڵه‌ی سوپای عیراق كرایه‌وه. سوپای عیراق لە ساڵی 1921 دامەزراوە و دامەزراندنی یەكەم یەكەی ئەو سوپایەش لەسەردەمی ئینتیدابی بەریتانیادا بوو بۆ عیراق، فەوجی موسا ئەلكازم پێكهێنرا و فەرماندەی گشتی هێزە چەكدارەكانیش لەو دەمەدا بەغدای كردە بارەگای گشتی خۆی.\nدواتر لە ساڵی 1931 هێزی ئاسمانی عیراق دامەزرا و لە ساڵی 1937 هێزی دەریایی و لە سەرەتای ساڵی نەوەدی سەدەی رابردووش، ژمارەی سەربازەكانی سوپای عیراق گەیشتە ترۆپك و بووە 1000,000 سەرباز.\nلە دوای دەسەڵاتی مەدەنی هاوپەیمانانیش بۆ عیراق لە ساڵی 2003 لە لایەن پۆڵ برێمەرەوە فەرمان بە هەڵوەشاندنەوەی سوپای عیراق كرا، دوای ئەوەش سوپایەكی تر پێكهێنرا و پڕچەك كرایەوە. ئه‌م بابه‌ته 780


وه‌زیری ناوخۆی ئێران ئاشكرای كرد له خۆپیشاندانه‌كانی ساڵی رابردوودا زیاتر له 200 كه‌س كوژراون، كه زۆرینه‌یان به ته‌قه‌ی هێزه ئه‌منیه‌كان بووه.\nعه‌بدوله‌رزا ره‌حمانی فه‌زڵی وه‌زیری ناوخۆی ئێران له دیدارێكی ته‌له‌ڤزیۆنیدا ئاشكرای كرد، له خۆپیشاندانه‌كانی ساڵی رابردوو له دژی به‌رزبوونه‌وه‌ی نرخی سوته‌مه‌نی 40 بۆ 45 خۆپیشانده‌ر كه ده‌كه‌نه 20% ی ئه‌و خۆپیشانده‌رانه‌ی كوژراون، به چه‌كی هێزه ئه‌منیه‌كان نه‌پێكراون.\nبه‌پێی قسه‌كانی وه‌زیری ناوخۆی ئێران 80% ی خۆپیشانده‌ره كوژراوه‌كان به ته‌قه‌ی هێزه ئه‌منیه‌كان كوژراون و ژماره‌ی گشتی كوژراوانیش ده‌كاته 200 بۆ 225 كه‌س.\nمانگی تشرینی دووه‌می ساڵی رابردوو له دژی به‌رزبوونه‌وه‌ی نرخی لیترێك به‌نزین له هه‌زار تمه‌نه‌وه بۆ سێ هه‌زار تمه‌ن خۆپیشاندان به‌شێكی 37 شاری له هه‌شت پارێزگای ئێران و رۆژهه‌لاتی كوردستان گرته‌وه.\nبه‌پێی ئامارێكی رێكخراوی لێبوردنی نێوده‌وڵه‌تی لانیكه‌م 304 كه‌س له‌و خۆپیشاندانانه‌دا كوژراون، كه 163 كه‌سیان له تاران، 57 كه‌س له خوزستان، 30 كه‌س له كرماشان و ئه‌وانی تر له پارێزگاكانی تربوون.\nبه‌رپرسانی ئێرانی گروپه به‌رهه‌ڵستكاره‌كانیان به ته‌قه‌كردن له خۆپیشانده‌ران و هێزه ئه‌منیه‌كان تۆمه‌تبار كردووه، به‌ڵام چالاكوانانی ئێران ئه‌وه ره‌تده‌كه‌نه‌وه و باس له‌وه‌ده‌كه‌ن هێزه ئه‌منیه‌كان توندوتیژیه‌كی له‌راده‌به‌ده‌ریان به‌رامبه‌ر به خۆپیشانده‌ران ئه‌نجامداوه.


دادگایه‌كی بێلگراد چوارشه‌ممه (4 نیسان) سزای زیندانیی سه‌پاند به‌سه‌ر حه‌وت كه‌سدا به تاوانی چوونه‌نێو ریزه‌كانی گرووپه توندڕه‌وه‌كان و په‌یداكردنی چه‌كداران بۆ شه‌ڕ له سوریا، ئاژانسی فرانس پرێس رایگه‌یاند.\nتاوانباره‌كان "تۆمه‌تباركران به ئه‌نجامدانی كردوه‌ی تیرۆیستی و یارمه‌تیدانی دارایی تیرۆریزم و په‌یداكردن و راهێنانكردن به چه‌كداران" بۆ ئه‌وه‌ی بڕۆن بۆ سوریا، دادگایه‌كی تایبه‌ت به تاوانی رێكخراو له به‌یاننامه‌یه‌كدا رایگه‌یاند.\nئه‌وان تاوانباركراون به یارمه‌تیدانی دارایی له ناوچه‌كانی باڵكان و خۆرئاوای ئه‌وروپا و په‌یداكردن و راهێنانی ژماره‌یه‌ك هاوڵاتی سربی بۆ گروپه‌كانی "ده‌وڵه‌تی ئیسلامی" (داعش) و به‌ره‌ی نوسره‌ی پێشوو له سوریا.\nچوار له تاوانباران تاوانه‌كه‌یان ره‌تكرده‌وه. سێ كه‌سه‌كه‌ی تر به‌غیابی دادگاییكران و حوكمدران. گومانده‌كرێت له سوریا كوژرابن.\nماوه‌ی سزای ئه‌و پیاوانه‌ی سزای زیندانییان بۆ ده‌رچووه له نێوان حه‌وت بۆ یانزه ساڵدایه.\nپارێزه‌رانی تاوانباره‌كان رایانگه‌یاند كه تانه له بڕیاره‌كه ده‌ده‌ن.\nمه‌زه‌نه‌ده‌كرێت نزیكه‌ی 1,000 كه‌س له خۆرئاوای باڵكان چووبن بۆ شه‌ڕ له سوریا و عێراق له 2012ه‌وه. به‌ڵام داتا فه‌رمییه‌كان ئه‌وه ده‌رده‌خه‌ن كه رۆیشتنه‌كان له 2016دا به شێوه‌یه‌كی به‌رچاو نزمه‌بوونه‌وه‌ی به‌خۆوه‌بینیوه، ئه‌مه‌ش له دوای هێرشه‌كانی حكومه‌ت دێت بۆسه‌ر تووندڕه‌وه گومانلێكراوه‌كان.


بەندکراوی سیاسی کورد حەیدەر قوربانی لە ئێران لەسێدارە درا\nبە گوێرەی ئەو هەواڵانەی لە تۆرە کۆمەڵایەتییەکان، و تۆڕەکانی مافەکانی مرۆڤ و میدیاکانی ئێراندا بڵاو کراونەتەوە، بەندکراوی سیاسی کورد، حەیدەر قوربانی، سەر لە بەیانی ڕۆژی یەکشەممە لە شاری سنە لە سێدارە دراوە.\nڕێکخراوەی مافی مرۆڤ "هەنگاو" بە بڵاوکردنەوەی هەواڵەکە ڕایگەیاند، حەیدەر قوربانی ڕۆژی یەکشمەمە بە شێوەێکی نهێنی و بە بێ ئەوەی ناوبراو بۆ دواجار بنەماڵەکەی ببینێت لە بەندیخانەی ناوەندی شاری سنە لە سێدارە دراوە.\nهەنگاو لە زاری سەرچاوەیەکی ئاگادار لە بابەتەکە نووسیویەتی، کاربەدەستانی حکومەت سەر لە بەیانی یەکشەممە لە پەیوەندییەکی تەلەفونیدا لەگەڵ بنەماڵەی ناوبراو پێیان ڕاگەیاندوون بڕیار وایە حەیدەر قوربانی ڕەوانەی تاران بکرێت و پێش لەوە بنەماڵەکەی دەتوانن چاویان پێبکەوێت.\nبە گوێرەی هەنگاو، لە دوای ئەوەی بنەماڵەی حەیدەر قوربانی سەردانی شاری سنە دەکەن کاربەدەستانی ئەمنی دەیانبەنە گورستانێک و پێیان ڕادەگەێنن کە ناوبراو لە سێدارە دراوە و لەو گورستانە نێژراوە.


دکتۆر مەحمود عوسمان: بە بڕوای من ئەم سەردانەی کورد بۆ بەغدا پەیوەندی بە سەردانەکەی ئەمریکاوە هەیە\nی مانگی یه‌ک ٣١, ٢٠١٦\nشاندێکی حکومەتی هەرێمی کوردستانی عێراق بە سەرۆکایەتی نێچیرڤان بارزانی سەرەک وەزیر دەچێتە بەغدا بۆ کۆبوونەوە کردن لەگەڵ کاربەدەستانی حکومەتی نێوەندی.\nدکتۆر مەحمود عوسمان، سیاسەتمەداری دێرینی کورد دەڵێت بەوپێیەی تا ئێستا هەرێمی کوردستان بەشێکە لە عێراق، لەبەر ئەوە هەموو کاتێک سەردان کردنی بەغدا گونجاوە و دەشڵێت ئەم سەردانە دواکەوتووە و دەبوایە ساڵیک یان دوو ساڵ لەمەوبەر ئەم سەردانە بکرایە و ئەو کاتەش ڕەوشی هەرێم لە ئێستا باشتر بوو و وەک دەڵێت دەبوایە پێشتر ئەو کێشانەی کە هەن وەک بەندی 140 ی دەستوری عێراق، کێشەی موسڵ، کێشەی داعش و پاش داعشیشو هەموو دۆسێکانی تریش باسبکرێن.\nدکتۆر مەحمود دەڵێت نازانیت ئایا ئەم سەردانە دەبێتە مایەی چارەسەرکردنی ناکۆککییەکانی نێوان هەولێر و بەغدا یان نا بەڵام دەشڵێت سەرسوڕهێنەر ترین شتێک لە نێوان بەغدا و هەولێردا ئەوەیە هەر ساڵی جارێک یان شەش مانگ جارێک شاندێک دێت و دەڕواتکە دەبووایە بەردەوام دیالۆگ هەبووایە لە نێوانیاندا.\nلە میانەی وتووێژەکەیدا لەگەڵ بەڵێن ساڵح، دکتۆر مەحمود عوسمان ئاماژەش بەوە دەکات کە لەوبڕوایەدا نییە شاندی کوردی لەم سەردانەیدا بۆ بەغدا کارتێکی فشاری بەدەستەوە بێت تا لە وتووێژەکانیدا لەگەڵ کاربەدەستانی حکومەتی عێراقیدا بەکاریبهێنێت.\nوتووێژ لەگەڵ دکتۆر مەحمود عوسمان


👁 ئەڤ بابەتە 419 جار هاتیە دیتن\n👁 ئەڤ بابەتە 23,213 جار هاتیە دیتن\n📕 بیرەوەری و یادداشتەکانی نیوسەدەی پێشمەرگەیەک پەڕتووکخانە\n📅 دەمێ تومارکرنێ Mar 1 2018 11:06AM\n👁 ئەڤ بابەتە 2,001 جار هاتیە دیتن\nکۆکردنەوە و ئامادەکردنی: ئالان عومەرزادە بنەماڵە [ زێدە... 👁] 📕 ✖ 0 0 ✔ 99% ✍ س.ئـ. 1-3-2018 11:06:44\n📷 خۆپیشاندانی کوردانی ئۆسلۆ دژی جینۆساید کردنی هەڵەبجە ساڵی 1988 وێنە و پێناس\n📅 دەمێ تومارکرنێ Mar 15 2020 5:22PM\n👁 ئەڤ بابەتە 266 جار هاتیە دیتن\nکۆمەڵێک رێکخراوی سەربەخۆی کوردی لە شاری ئۆسلۆی ووڵ [ زێدە... 👁] ✖ ✖ 0 1 ✔ 96% ✍ ج.ع.ئـ. 15-3-2020 17:22:10\n☂ دەزگای لوتکە بۆ کاروباری پەنابەران پارت و رێکخراو\n📅 دەمێ تومارکرنێ Feb 5 2020 6:35PM\n👁 ئەڤ بابەتە 212 جار هاتیە دیتن\nدەزگای لوتکە رێکخراوێکی ناحکومی مرۆییەو پێشتر لەژێ [ زێدە... 👁] ✖ ✖ 0 0 ✔ 99% ✍ ب.ج. 5-2-2020 18:35:14\nفایلێن پەیوەندیدار 46,605


هەڕەشەو هێرش بۆسەر هێزەکانی ئۆپۆزیسیۆن، بۆ ترساندنی بزوتنەوەی کرێکاریی و جەماوەری لەناوخۆی ئێراندایە! – Hawpshti\nهەڕەشەو هێرش بۆسەر هێزەکانی ئۆپۆزیسیۆن، بۆ ترساندنی بزوتنەوەی کرێکاریی و جەماوەری لەناوخۆی ئێراندایە!\nفەرماندەی سوپای زەمینی پاسدارانی ئێران، فارس محەمە پاکپور لە پەیامێکدا داوا لە هاوڵاتیانی هەرێمی کوردستان، بەتایبەتی ئەوانەی لە بارەگاکانی هیزەکانی ئۆپۆزیسیۆنی ئیرانی نزیکن دوور بکەونەوە، چونکە بەنیازن هیرش بکەنە سەر هیزەکانی ئۆپۆزیسێۆن…\nرژێمی کۆنەپەرست و دژە ئینسانی… ئاخوندەکانی ئیران لەکاتێکدا رای دەگەیەنن کە هێرش دەکەنە سەر بارەگاکانی هیزەکانی ئۆپۆزیسیۆن و داوا لە هاوڵاتیانیش دەکەن دوور بکەونەوە لەنزیک ئەو هێزانە، کە خۆی دەرگیری دەیان گرفتی سیاسی و ئابوری و ناوچەیییە، وە لەگەڵ بزوتنەوەیەکی یەکجار گەورەی کریکاریی و جەماوەری رووبەڕووە، کە جگە لە روخاندنی ئەم رژێمە هیچ بژاردەیەکی تریان نییە. رژێمی ئاخوندکانی پارێزەری سەرمایە لە ئیران، لەهەموو ئاستێکدا رووی لە پاشەکشەیە. لەلایەکەوە توانای فریوکارییەکەی لەبەین چووەو لەلایەکی تریشەوە چینی کریکار و جەماوەری نارازی ترسیان لە سەرکوت و توانایی سەرکوتی رژێم شکاوە… وە رۆژانە ئەم بزوتنەوە کرێکاریی و جەماوەییەی بۆ کۆتاییهێنان بەدەسەڵاتی رەشی جمهوری ئیسلامی لە ئارادایە فراوانتر دەبێت، ریکخراوترو خاراوتر هیزی خۆی نمایش دەکات.\nلەوەها هەلومەرجێکدا کە رژێمی ئیسلامی لەناوخۆی ئیراندا، ناتوانێت وەڵام بەگرفتە خنکێنەرەکانی بداتەوەو توانای پاشەکشە بە بزوتنەوەی کرێکاریی و جەماوەری نییە، دەیەوێت لەرێگای هێرش بۆسەر هەرێمی کوردستان و هێزە ئۆپۆزیسێۆنەکان، سەرنجی رای گشتی بگوازێتەوە بۆسەر سنورەکان و هەرێمی کوردستان و پەلاماری هیزەکانی بۆسەر بنکەو بارەگاکانی هیزەکانی ئۆپۆزیسێۆن.\nدیارە جمهوری ئیسلامی لەکاتی هاتنە سەرکایەوە تا دەگات بە ئەمڕۆ… هیچ کاتێک دریغی لە هیرش بۆسەر بنکەو بارەگاکانی ئۆپۆزیسیۆن نەکردووەو دەستی لە تیرۆری کەسایەتیە سیاسی و هەڵسوڕاوانی هیزەکانی ئۆپۆزیسیۆن نەپاراستووە، و بەدەیان جار هیرشیان کردۆتە سەر بنکەو بارەگای هیزەکانی ئۆپۆزیسیۆن و بەسەدان کادر و کەسایەتی و چالاکوانیان چ لەناو هەرێمی کوردستان و چ لە وڵاتانی ئەوروپادا تیرۆر کردووە، ئەم کردەوە چەپەڵانەشی نەیتوانیووە ببێتە ڕیگایەک بۆ خامۆشکردنەوەی بزوتنەوەی نارەزایەتی و تورەیی جەماوەری لەناوخۆی ئیراندا… بریاری ئەمجارەی جمهوری ئیسلامیش لە دریژەی هەمان کارنامەی تیرۆریستی پێشویدایەو ئامانجیش ترساندنی بزوتنەوەی کرێکاریی و جەماوەری لەناوخۆی ئیران و هاوکاتیش هەڵگری پەیامی خاوەن ماڵییەتی لە هەرێمی کوردستانی ژیر سایەی دەسەڵاتی تاڵانچی بزوتنەوەی کوردایەتیدا کە دریغیان بۆ هاوکاری دەزگاو باندە ئینسان کوژەکانی جمهوری ئیسلامی نەکردووە.\nجەماوەری ئازادیخوازی هەرێمی کوردستان… کە ئەوانیش رووبەڕوون لەگەڵ پەیامی هیرش بەرانەی ئاخوندەکانی ئیران، پیویستە ئەو هەرەشە و پەیامە ئاشکرایە بۆ هیرش بە جدی وەربگرن و لە ئیستاوە لە رێگای هاتنە مەیدانی جەماوەری و نیشاندانی هیزیان لەشەقامدا رای گشتی دنیا لە مەترسیەکانی ئەو هیزە رەشە ئاگادار بکەنەوە. هاوکات پیویستە بزوتنەوەی فراوانی نارەزایەتی لەبەردەم یو ئین وەرێبخەن و بەرپرسیاریان بکەن لەوەی پابەندی رێکەوتنە نێودەوڵەتیەکان بن… لەوەش زیاتر بزوتنەوەی کریکاریی و جەماوەری خەڵکی کوردستانی عێراق، ئەرکیانە پشتیوانی لە بزوتنەوەی کریکاریی و جەماوەری لەناوخۆی ئیراندا بکەن، هەر ئەوەشە زامنی پاشەکشە پیکردن بە دەستێوەردان و هاوکات بۆ بەشکست کێشانی پلانی هیرشیان بۆسەر بنکەو بارەگانی هیزەکانی ئۆپۆزیسیۆن… ئەوەی دەبێ بارگەو بنەی بپێچیتەوە لە هەرێمی کوردستاندا، بنکەو بارەگا نهینینەکان و کونسوڵ خانەکانی ئیران و تورکیان کە هۆکارێکن بۆ نائارام کردنی هەرێمی کوردستان…


بەڵێنەکانی ئەمریکا بۆ چوونە دەرەوە لە عێراق ڕاست نین – کردنامه\nئەندامی هاوپەیمانی فەتح:بەڵێنەکانی ئەمریکا بۆ چوونە دەرەوە لە عێراق ڕاست نین\nپنج‌شنبه - 16 دسامبر 2021\nئەندامی باڵای هاوپەیمانی فەتح بە وتنی ئەوەی کە بەڵێنەکانی ئەمریکا بۆ چوونە دەرەوە لە عێراق ڕاست نین، جەختی کرد چوونە دەرکردنی سەربازانی ئەمریکی پێویستی بە هەبوونی حکومەتێکی بەهێزە.\nهاوپەیمانی فەتح بە وتنی ئەوەی کە بەڵێنەکانی ئەمریکا بۆ چوونە دەرەوە لە عێارق ڕاست نین و ناچار کردنی ئەو وڵاتە بۆ چوونە دەرەوە لە عێراق پێویستی بە هەڵوێستی بەهێزی حکومەتە، جەختی کرد کە چوونە دەرەوەی سەربازانی بیانی لە عێراق بریتیە لە هەموو سەربازانی هاوپەیمانی نێودەوڵەتی.\nموختار مووسەوی ئەندامی هاوپەیمانی فەتح لە گفتوگۆ لەگەڵ ئەلمەعلوومە زیادی کرد: حکومەتی نوێی عێراق دوای چوونە دەرەوەی سەربازانی ئەمریکی لە خاکی عێراق و نە بەس لە بنکە سەربازییەکان، کۆنترۆڵی سنوور و دەروازە سنوورییەکانیش بەدەستەوە دەگرێت.\nمووسەوی درێژەی دا: ڕەوتی ڕادەست کردنی بنکە سەربازییەکانی ئەمریکا بە فەرماندە سەربازییەکانی عێراق هەر ناڕوونە و تا ئێستا چوونە دەرەوەی سەربازانی ئەمریکی لە بنکەکانی عێراق لە ئەنبار، دیالە، نەینەوا و شارەکانی تر نە بە شێوەی هەواڵ و نە بە شێوەی وێنەیی بڵاو نەبووەتەوە.\nناوبراو وتیشی: بەڵێن و پەیمانەکانی ئەمریکا ڕاستبێژانە نین بەڵام ئەوە هێزی حکومەت و لایەنگەلێک دیاریی دەکەن کە ڕێککەوتنی چوونە دەرەوەیان لەگەڵ داگیرکەران واژۆ کردووە.


زایینی: ٢١-٠٣-٢٠١٨ - هەتاوی: ١٣٩٧/٠١/٠١ - ٠٠:١٣ تاران قه‌باره‌ی فۆنت:\nشەش لایەنی کوردستانی ڕۆژهەڵات بۆ بایکۆتی هەڵبژاردنەکانی ڕێژیمی ئێران به‌یانییه‌یەکی هاوبه‌شیان دا\nڕێکەوتی ٧ ی بانه‌مه‌ڕی ١٣٩٦ی هەتاوی، شەش لایەنی کوردستانی ڕۆژهەڵات، پێکهاتوو لە حیزبی دێموكراتی كوردستانی ئێران، كۆمه‌ڵه‌ی زه‌حمه‌تكیشانی كوردستان، كۆمه‌ڵه‌ی شۆڕشگێڕی زه‌حمه‌تكیشانی كوردستانی ئێران، سازمانی خه‌باتی كوردستانی ئێران، كۆمه‌ڵه(ڕێكخراوی كوردستانی حیزبی كۆمۆنیستی ئێران) و هاوڕێیانی پێشوو لە بەیانییەکی هاوبەشدا هەڵبژاردنەکانی سەرکۆماریی ڕێژیمی ئێرانیان بایکۆت کرد و داوایان له هه‌موو خه‌ڵكی كوردستانی ڕۆژهه‌ڵات کرد وه‌كوو كاردانه‌وه‌یەكی لێبڕاوانه به‌ڕانبه‌ر به هه‌موو بێ‌مافییه‌کان، له هه‌ڵبژاردنه‌كانی ڕۆژی ٢٩ی بانه‌مه‌ڕدا به‌شداری نه‌كه‌ن.\nهەر لەم چوارچێوەدا کۆمەڵەی شۆڕشگێڕی زەحمەتکێشانی کوردستانی ئێران و حیزبی دێموکراتی کوردستانی ئێران لە سەر پرسی هەڵبژاردنەکان ڕاگەیەندراوێکی هاوبەشیان ڕوو لە خەڵکی کوردستان و ڕێکخستنە نهێنییەکانیان لە کوردستانی ڕۆژهەڵات بڵاو کردەوە و ڕایانگەیاند: ئێمە بە ئەركی رێكخستنەكانی كۆمەڵە و دیمۆكرات، چالاكانی سیاسی و مەدەنی، هەروها كەسایەتی كۆمەلاتیەكان دەزانین لە پێناو وریا كردنەوەی خەڵك بۆ بەشداری نەكردن لە پرۆسەی بە ناو هەڵبژاردن دەورو كاریگەری خۆیان بنوێنن. گرینگە خەڵكی كوردستان ڕۆژی ٢٩ی بانەمەڕ یا لە ماڵ بمێننەوە یا لە بری ڕۆیشتن بۆ سەر سندوقەكانی دەنگدان روو دەرەوەی شار بكەن بۆ گەشت و سەیران و تێكەڵ بە سروشتی جوانی كوردستان بن.\nکۆچی دوایی کاک نەوشیروان مستەفا ڕێکخەری گشتیی بزووتنەوەی گۆڕان\nکاک نەوشیروان مستەفا، رێکخەری گشتی بزووتنەوەی گۆڕان و تێکۆشەری گۆڕەپانی بزاڤی رزگاریخوازی لە باشووری کوردستان کاتژمێر ٨ی سەرلەبەیانی ڕۆژی هەینی ١٩ی مای ٢٠١٧ی زایینی بەرانبەر بە ٢٩ی بانەمەڕی ١٣٩٦ی هەتاوی پاش چەند ساڵ نەخۆشی لە شاری سلێمانی کۆچی دوایی کرد؛ بەم بۆنەوە دەفتەری سیاسی حیزبی دێموکراتی کوردستانی ئێران ڕاگەیەندراوێکی بلاو کردەوە و وێڕای دەربڕینی پەژارەی خۆی سەرەخۆشی لە بنەماڵەی بەڕێزی، دوست و ئاشنایان و هەڤاڵ و هاوڕێکانی لە بزووتنەوەی گۆڕان کرد.\nحیزبی دێموکرات پشتیوانی خۆی لە پرسی ڕێفراندۆم بۆ سەربەخۆیی باشوری کوردستان دەربڕی\nدەفتەری سیاسیی حیزبی دێموکراتی کوردستان ئێران سەبارەت بە بڕیاری سەربەخۆیی هەرێمی کوردستان ڕاگەیەندراوێکی بڵاو کردەوە کە تێیدا هاتووە: حیزبی دێموکراتی کوردستانی ئێران وێڕای ئەوە کە ئەم بڕیارە بە بڕیارێکی مێژوویی و هەنگاوێکی گرینگ و مافێکی سروشتی لە ڕەوتی دیاریکردنی چارەنووسی ئەو بەشە لە کوردستان دەزانێ، پیرۆزبایی لە سەرۆکی هەرێمی کوردستان و حیزب و لایەنە سیاسییەکان و کۆمەڵانی خەڵکی کوردستانی باشوور دەکا و ڕێز لە ئیرادەی خوشک و براکانی لەم بەشەی کوردستان دەگرێ، لە هەمانکاتدا هیوادارە و خوازیارە کە سەرجەم کۆمەڵانی خەڵک لە کوردستانی باشوور ئەم دەرفەتە مێژووییە بە دوور لە کێشە ڕێکخراوەییەکان بە گوێرەی شیاوی خۆی بقۆزنەوە و هەموو لایەک وەک ئەرکێکی نەتەوەیی و نیشتمانی هاندەری بەشداری تاکەکانی کۆمەڵ لەو ئەرکە مێژوویی و چارەنووس سازەدا بن بۆ ئەوەی رێژەی بەشداربووانی رێفراندۆم و دەنگدەرانی ئەم بابەتە نیشتمانییە بارەتەقای گرینگی بڕیارە مێژووییەکە بێ کە چاوی دۆستان و دڵسۆزانی کورد بە جۆرێک و تەنانەت نەیارانی کوردیشی بە جۆرێکی دیکە لەسەرە، پێویستە کورد لەو هەڵومەرجەدا بۆ ئەو مەبەستە یەکدەنگی و یەک هەنگاوی خۆی نیشان بدا بە جۆرێک کە ئاکامی ڕاپرسی بە کۆمەڵگای جیهانی بسەڵمێنێ کە ڕێفراندۆم ئیرادەی هەموو لایەک و هەموو تاکێکی کوردە و ئەوەی لێی دەکەوێتەوە ویست و خواستی هەموو رۆڵەکانی نەتەوەی کورد لە هەرێمی کوردستان و ناوچە کوردستانییەکانی دەرەوەی هەرێمی کوردستانە.\nبە بۆنەی ٢٢ی پووشپەڕ، ٢٨ـەمین ساڵیادی شەهیدکرانی دکتور قاسملوو و هاوڕێیانی، ڕێوڕەسمێک بە بەشداری چەندین کەسایەتی و لایەنی سیاسی کوردستانی لە بنکەی دەفتەری سیاسیی حیزبی دێموکراتی کوردستانی ئێران بەڕێوە چوو کە تێیدا بەڕێز "مستەفا هیجری" سکرتێری گشتیی حیزبی دێموکراتی کوردستانی ئێران بە بۆنەی ٢٢ی پووشپەڕ چەند وتەیەکی پێشکەش کرد.\nهەر بەم بۆنەوە چەندین سێمیناری زانستی لە شارەکانی سلێمانی و هەولێر و چەندین وڵاتی ئۆرووپایی بەڕێوە چوو؛ هەروەها دوکتور بێرنارد گرانژون، بەرپرسی پێشووی ڕێکخراوی پزیشکانی بێ سنوور لە پەیامێکدا بە بۆنەی ٢٨ەمین ساڵڤەگەڕی تێرۆری دوکتور قاسملوو، پشتیوانی خۆی لە درێژەدەرانی ڕێبازی قاسملوو دەربڕی و ڕایگەیاند: ٢٨ ساڵ بە سەر شەهید بوونی دوکتور قاسملوو، ئەو مرۆڤە ئیلهامهێنەرە بۆ هەمووان تێدەپەڕێ.\nناوی شەهیدانی نوێی ڕاسان لە حەماسەکانی قەرەسەقەڵ و کۆساڵان ڕاگەیەندرا\nلە مانگی پووشپەڕدا، پاش ساڵێک بەدواداچوونی وردی حیزب و دڵسۆزانی حیزب لە ناوچەکانی مەریوان و شنۆ دەرکەوت کە بەداخەوە چەند ڕۆڵەی بەجەرگی حیزب لە ئاگری قینی دوژمندا گیانی پاکیان بەختی ڕێگای پڕ لە سەروەریی ئازادیی گەل و نیشتمان کردووە و چوونەتە ڕیزی کاروانی پڕ لە شانازیی شەهیدانی کوردستانەوە کە بریتین لە شەهیدان بێهزاد پیرۆتی، عەلی مەحموودی (شەماڵ)، مێهدی شێخی، بەرزان حوسێنی، ڕوحوڵڵا حەیدەری، ساحێب حوسێنی، ئەفشار سوورە بوومە، هیوا قوربانی.\nپاش بڵاوبوونەوەی هەواڵی شەهید بوونی ئەم پۆلە لە تێکۆشەرانی دێموکرات چەندین پەیامی هاوخەمی لە نێوخۆی وڵات و لەلایەن کەسایەتی و ڕێکخراوە مەدەنییەکانەوە ئاراستەی حیزب و بنەماڵەی شەهیدانی نوێی حیزب کرا.\nکریس کۆچێرا کۆچی دوایی کرد\nڕێکەوتی ١٢ی گەلاوێژ، نووسەر و ڕۆژنامەنووسی بەناوبانگ کریس کۆچێرا کۆچی دوایی کرد و بەم بۆنەوە مستەفا هیجری سکرتێری گشتیی حیزبی دێموکراتی کوردستانی ئیران بە بۆنەی کۆچی دوایی کریس کۆچرا پەیامێکی هاوخەمی بڵاو کردەوە کە لە بەشێکیدا هاتووە: بە کۆچی دوایی کوچرا کورد بە گشتی و حیزبی دێموکرات دۆستێکی خۆرئاوایی وەفاداری لەدەستدا، بەڵام یادی ئەم پیاوە کورد دۆستە و خزمەتەکانی بە کورد لەبیر هیچ کوردێکی نیشتمانپەروەر ناچێتەوە.\n٢ پێشمەرگەی وەفاداری حیزب تێکەل بە کاروانی سورخەڵاتی شەهیدان بوون\nلە ئەنجامی شەڕی نێوان هێزەکانی پیشمەرگەی حیزبی دێموکرات و سپای تێرۆریستی پاسدارانی ڕێژیم لە ناوچەی پیرانشار چەندین پاسدار و دژی گەلی ڕێژیم کوژران و بریندار بوون و بەداخەوە ٢ پێشمەرگەی فیداکاری گەل تێکەڵ بە کاروانی سورخەڵاتی شەهیدان بوون.\nلەو تێکهەڵچوون و شەڕە دەستەویەخەیەدا دوژمنانی ئازادی زەربەیەکی قورسیان بەرکەوت و بەپێی هەواڵی گەیشتوو چوار کەس سەر بە سپای پاسداران کوژران و شەش کەسی دیکەش بریندار بوونە؛ بەداخەوە لەم دەرگیرییەدا دوو پێشمەرگەی گیانفیدا و دڵسۆزی حیزبی دێموکرات بە ناوەکانی "یەعقووب مورادی و هێمن مەولان نژاد" شەهید بوون و درێژەی ڕێگاکەیان بە هاوڕێیانیان لە نێو حیزبی دێموکرات ئەسپارد.\nلە ٣٨مین ساڵیادی دەرکردنی بڕیاری بەدناوی جیهادی خومەینی لە دژی گەلی کورد، لە هۆڵی پێشەوای شاری هەولێر دەزگای توێژینەوە ستراتیژییەکان یەکەم فێستیڤاڵی رۆژهەڵاتی کوردستانی بە بەشداری سەرجەم حیزبەکانی رۆژهەڵات بە ناونیشانی (٢٨ی گەلاوێژ، رۆژی خۆڕاگریی خەڵکی کوردستان) سازکرد.\nلەم ڕێوڕەسمەدا وەفدێکی باڵای حیزبی دێموکرات بە سەرپەرستی بەڕێز حەسەن شەرەفی جێگری سکرتیری گشتی حیزبی دێموکراتی کوردستانی ئێران بەشدارییان کرد و وتاریان پێشکەش کرد؛ لە وتارەکەیدا بەڕێز شەرەفی ڕایگەیاند: ئێمە لیرە کۆبووینەتەوە تاکوو ئاوڕ لە دوو ڕووداو بدەینەوە؛ یەکیان پیرۆز و یەکیان ناپیرۆز. ڕووداوە ناپیرۆزەکە ئەوەیە کە لە ڕۆژی ٢٨ی گەلاوێژدا ئەو پەیامە شووم و فتوا ناڕەوایەی کە خومەینی دژ بە گەلی کورد دەری کرد و لە ئەنجامیدا هەر لەو ڕۆژەوە هێرشی زەوینی و هەوایی بێ بەزەییانە بۆ سەر کوردستان دەستی پێکرد.\nدەفتەری سیاسیی حیزبی دێموکراتی کوردستانی ئێران بۆ پشتیوانی لە سەربەخۆیی کوردستانی باشوور ڕاگەیەندراوێکی بڵاو کردەوە کە تێیدا ڕوو لە گەلی کورد لە ڕۆژهەڵاتی کوردستان داوای کرد:\nحدکا، بە بۆنەی بەڕێوەچوونی سەرکەوتووانەی گشتپرسی، پیرۆزبایی لە سەرجەم ڕۆڵەکانی نەتەوەی کورد کرد\nدەفتەری سیاسیی حیزبی دێموکراتی کوردستانی ئێران، سەبارەت بە بەڕێوەچوونی ڕێفراندۆم بۆ سەربەخۆیی لە باشووری کوردستان راگەیەندراوێکی بڵاو کردەوە کە تێیدا وێڕای پیرۆزبایی لە سەرکردایەتی کورد، خوشک و براکانمان لە باشووری کوردستان و هێزە سیاسییەکانی و سەرجەم ڕۆڵەکانی نەتەوەی کورد لە هەموو پارچەکانی کوردستان و دنیا ئاواتی ئەوەی خواست ئەم هەنگاوە سەرەتای کۆتایی هاتن بە نەهامەتی و ڕەنج و ئازارەکانی کورد لە باشووری کوردستان بێ و بەدی‌هێنەری ئاوات و ئامانجە نەتەوەیی و نیشتمانییەکانیان بێ، کە بێگومان لە سەر چارەنووسی کورد بە گشتی شوێندانەر دەبێ.\nدەفتەری سیاسیی حیزبی دێموکراتی کوردستانی ئێران، بە بۆنەی کۆچی‌دوایی مام جەلال پەیامێکی پرسە و سەرەخۆشی بڵاو کردەوە کە تێیدا هاتووە: بەداخەوە ڕۆژی ١١ی ڕەزبەری ١٣٩٦ی هەتاوی، ٣ی ئۆکتۆبری ٢٠١٧ی زایینی، کوردستان کەسایەتییەکی گەورەی لە دەست دا کە زیاتر لە نیو سەدە لە ژیانی لە پێناوی ڕزگاریی نیشتمانی و بەختەوەریی خەڵکدا تێپەڕ کرد.\nلە بەشێکی دیکەی ئەم ڕاگەیەندراوەدا هاتووە: ئێمە لە حیزبی دێموکراتدا وێڕای سەرەخۆشی لە کەسوکار و بنەماڵەی بەڕێزی مام جەلال، بەتایبەت هاوسەر و کوڕەکانی، هاوخەمی خۆمان لەگەڵ مەکتەبی سیاسیی و سەرکردایەتی و هەموو ئەندامانی یەکیەتیی نیشتمانیی کوردستان دەر دەبڕین. سەرەخۆشی لە گەلەکەمان بەتایبەت لە کوردستانی عێراق دەکەین. وێڕای دەربڕینی پەژارەمان بۆ لە دەست دانی ئەو کەسایەتییە گەورەیە، دووبارە جەخت لە هاوئاهەنگی و تەبایی و پێکەوە بوون چ لە نێو ڕیزەکانی حێزبە دۆستەکەمان، یەکیەتیی نیشتمانیی کوردستان و چ لە نێو هەموو حیزب و لایەنی سیاسی و خەباتکارەکانی کوردستانی عێراق دەکەینەوە، کە ئەم بڕگە هەستیارەی مێژووی ئەو بەشە لە نیشتمانمان، لە ژێر خەمێکی وەها گەورەدا تەنیا بە پێکەوەبوون دەتوانێ بە سەرکەوتنی مەزن بگات.\nپێویست بە ئاماژەیە کە سەر لە بەیانی ڕۆژی هەینی ڕێکەوتی ١٤ی ڕەزبەری ١٣٩٦ی هەتاوی، هەیئەتێکی حیزبی دێموکراتی کوردستانی ئێران بە سەرپەرەستی بەرێز کاک مستەفا هیجری، بەشداری لە مەراسمی بەخاک سپاردنی بەڕێز، مام جەلال تاڵەبانی سکرتێری گشتی یەکیەتی نیشتمانیی کوردستان و سەرکۆماریی پێشووی عێراق کرد.\nدەفتەری سیاسی حیزبی دێموکراتی کوردستانی ئێران لە پێوەندی لەگەڵ بوومەلەرزەی ڕۆژی یەکشەممەی کوردستان ڕوو لە خەڵکی کوردستان ڕاگەیەندراوێکی بڵاو کردەوە کە تێیدا هاتووە: وێڕای سەرەخۆشی لە بنەماڵەی قوربانیانی ئەو بوومەلەرزەیە، هیوای هەرچی زووتر چاک بوونەوە بۆ بریندارانی ئەو کارەساتە دەخوازێ.\nهەروەها کۆمیسیۆنی تەشکیلاتی حیزبی دێموکراتی کوردستانی ئێران لە دووتوێی ڕاگەیەندراوێکدا بەڕێکەوتی ٢٣ی خەزەڵوەر ١٣٩٦ی هەتاوی، داوای لە سەرجەم کۆمەڵانی خەڵکی کوردستان، بە هەموو چین و توێژەکانەوە کرد کە بە هانای خەڵکی ئەو ناوچانەوە بڕۆن کە تووشی ڕووداوی بوومەلەرزە هاتوون و ئەوەی لە توانایاندایە هاوکاری و یارمەتییان بکەن.\nسەبارەت بە حەماسەی نیشتمانی کوردانی رۆژهەڵات پاش بوومەلەرزەکەی کرماشان دەفتەری سیاسی حیزب ڕاگەیەندراوێکی بڵاو کردەوە و ڕایگەیاند: شایی بە وەها نەتەوەیەکەوە دەکا و لە بەرامبەر ئیرادەی نەتەوەیی و هەستی پاک و بێگەردی مافخوازییاندا سەری ڕێز دادەنەوێنێ.\nڕۆژی شەممە ڕێکەوتی ٣٠ی بەفرانباری ١٣٩٦ی هەتاوی، پێنج حیزب و لایەنی سیاسیی کوردستانی ڕۆژهەڵات، لە بارەگای ناوەندیی کۆمەڵەی زەحمەتکێشانی کوردستان کۆبوونەوە و تێیدا ناوەندێک بۆ هاوکاریی حیزبە کوردییەکان بۆ کار و تێکۆشانی داهاتووو پێک هات.\nڕۆژی سێشەممە ڕێکەوتی ١٧ی ڕێبەندانی ١٣٩٦ی هەتاوی، سێهەمین کۆبوونەوەی ناوەندی هاوکاریی حیزبەکانی کوردستانی ئێران، بەڕێوەچوو کە تێیدا ویڕای باس لە بریاڕ و ڕاسپاردەکانی کۆبوونەوەی پێشوو، جەخت لەسەر پرنسیبەکان و هێڵە گشتییەکانی هاوکاری کرا و بەتایبەت لەسەر مەسەلەی ڕووخانی کۆماری ئیسلامی و دابین کردنی دێموکراسی و مافی نەتەوایەتی لە کوردستانی ئێران باس کرا.\nڕۆژی چوارشەممە ڕێکەوتی ٢ی ڕەشەمە، هێزی تایبەتی حیزبی دێموکرات لە شاخەکانی کوردستان ڕێوڕەسمێکی بەشکۆیان بە بۆنەی ڕۆژی جیهانیی زمانی دایکی بەڕێوە برد.\nلەو ڕێوڕەسمەدا کە بە بۆنەی ڕۆژی جیهانیی زمانی دایکی بەڕێوە چوو، فەرماندە نیزامییەکانی هێزی پێشمەرگە، کادری سیاسی و نیزامی و پێشمەرگەکانی هێزی تایبەت لەو ڕێوڕەسمەدا بەشداریان کردووە.\nلە ڕێوڕەسمەدا چەندین وتار لە لایەن بەڕێوەبەرانی ڕێوڕەسمەکە تایبەت بە ڕۆژی جیهانیی زمانی دایکی خوێندرایەوە که تێیدا باس لە گرینگی و بایەخی زمانی دایکی کرا.\nکۆنگرەی ١٦هەمی حیزب بەڕێوەچوو\nڕێکەوتی ١ تا ٤ی ڕەشەمەی ساڵی ١٣٩٦ی هەتاوی کۆنگرەی 16می حیزب، کۆنگرەی ڕاسانی ڕۆژهەڵات بەڕێوە چوو و پاش چەند ڕۆژ کاری بەردەوام سەرکەوتووانە کۆتایی بە کارەکانی هێنا و کۆمەلێک بریاری گرینگ، لەوانەش گۆڕینی پێکهاتەی گشتیی حیزب، تێیدا پەسند کرا.\nهەر لەم پێوەندییەدا ڕۆژی شەممە ڕێکەوتی ٥ی ڕەشەمەی ١٣٩٦ی هەتاوی، جێژنی کۆتایی هاتنی سەرکەوتووانەی کۆنگرەی ١٦ی حیزبی دێموکراتی کوردستانی ئێران، بە بەشداریی ئەندامانی تازە هەڵبژێردراوی کۆنگرەی ١٦ بۆ ناوەندیی سیاسی، کادر، پێشمەرگە، بنەماڵەکانی حیزبی دێموکرات و میوانان ١٦ بەڕێوەچوو.\nدوو ئەندامی حیزبی دێموکراتی کوردستانی ئێران، خەڵکی شاری کامیاران و دانیشتووی شاری هەولێر، بە هۆی دانانی بۆمب لە ماشینەکەیاندا بە توندی بریندار بوون.\nئێوارەی ڕۆژی پێنجشەممه ١٠ی ڕەشەمەی ١٣٩٦ی هەتاوی، سەلاح ڕەحمانی هاوڕێ لەگەڵ کوڕەکەی بە ناوی سەباح ڕەحمانی خەڵکی شاری کامیاران و دانیشتووی شارۆچکەی "بنەسڵاوه"ی هەولێر لە کردەوەیەکی تێرۆریستیدا بە توندی بریندار و ڕەوانەی یەکێک لە نەخۆشخانەکانی شاری هەولێر کران کە بەداخەوە ڕۆژێک دواتر هاوڕێ سەباح ڕەحمانی بەهۆی سەختی برینەکانی لە یەکێک لە نەخۆشخانەکانی شاری هەولێر، گیانی لەدەستدا و تێکەڵ بە کاروانی شەهیدان بوو.\nسەرلەبەیانی ڕۆژی هەینی ڕێکەوتی ١١ی ڕەشەمەی ١٣٩٦ی هەتاوی، بە بەشداریی لێپرسراوی گشتیی حیزبی دێموکرات و ئەندامانی ناوەندیی سیاسی حیزب، کادر، پێشمەرگە، بنەماڵە و میوانان تەرمی شەهید "سەباح ڕەحمانی" لە گۆڕستانی شەهیدانی حیزبی دێموکراتی کوردستانی ئێران بە خاک سپێردرا.\nلە بەرەبەری هاتنی نەورۆزی ٢٧١٨ی کوردی، ناوەندی هاوکاریی حیزبەکانی کوردستانی ئێران بانگەوازێکیان لەژێر ناوی " نەورۆز هێمای ژیانەوەو پێکەوە بوون" بڵاو کردەوە کە تێیدا هاتووە: ئەمساڵ کە رابرد، دەستپێکەکەی نەورۆزی جامانەکان بوو؛ دوای ئەو هەموو حەماسەتە کە ئاماژەیان پێکرا، جێی خۆیەتی نەورۆزێک کە دادێ، بە هەمان شکۆوە و بە هەمان حەماسەوە بە جامانە و هەوری و لەبەرکردنی جلوبەرگی کوردی و هەڵگرتنی گوڵی سوور بڕازێندرێتەوە و لە گەڵ ژیانەوەی سروشت، ژیانەوەی نەورۆزی جامانەکان بۆ نیشتمان بکرێ بە دیاری، هەر بۆیە داواکارین یەک دەنگ و یەک هەڵوێست، بەرەو پیری نەورۆز و سەری ساڵی نوێ بچن.


تەندروستی عیراق؛ زیاتر لە 12 هەزار و 500 حاڵەتی نوێی كۆرۆنا تۆماركراوە - تۆڕی میدیایی خەڵک\nوەزارەتی تەندروستی عیراق ئاشكرایدەكات، 12 هەزار و 597 حاڵەتی نوێی تووشبوون بە ڤایرۆسی كۆرۆنا تۆماركراوە و 8هەزار و 499 كەسیش چاكبوونەتەوە و 62 حاڵەتی مردنیش هەبووە .\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 60 هەزار و 426 پشكنینی تایبەت بە كۆرۆنا ئەنجام دراوە و دەركەوتووە 12 هەزار و 597 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 294 سلێمانی 785 و هەولێر 698 حاڵەت و دهۆك 1441 حاڵەت تۆماركراوە.\nڕوونیشی كردۆتەوە ، كە 8499 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 370 و هەولێر 186 و دهۆك 720 و كەركوك 249 كەس چاكبوونەوە.\nڕاشیگەیاندووە، 62 كەس بە پەتاكە گیانیان لەدەستداوە ولە دهۆك 9 كەس و سلێمانی 4 كەس و هەولێر 7 كەس حاڵەت تۆماكراوە بەوەش ژمارەی مردووان گەیشتۆتە 18595 كەس.\nگەنمی وەرگیراوی ئەمساڵی جوتیارانی سلێمانی دەكرێتە ئاردی پسوڵەی خۆراك\nخەڵك وەزارەتی تەندروستی عیراق ئاشكرای دەكات، 4684 حاڵەتی نوێی تووشبوون بە ڤایرۆسی كۆرۆنا تۆماركراوە و 4086 كەسیش چاكبوونەتەوە و 34 حاڵەتی مردنیش هەبووە…\nخەڵك وەزارەتی تەندروستی عیراق ئاشكرای دەكات ، 5073 حاڵەتی نوێی تووشبوون بە ڤایرۆسی كۆرۆنا تۆماركراوە و 7644 كەسیش چاكبوونەتەوە و 51 حاڵەتی مردنیش هەبووە…\nئه‌رشیفه‌کان مانگێک دیاری بکه ئه‌یلول 2021 (1496) ئاب 2021 (1644) ته‌مموز 2021 (1582) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1358) كانونی یه‌كه‌م 2020 (61)


2018/11/17 - 7:41 PM\nئەندامێكی لیژنەی وزە و سەرچاوە سروشتیەكانی ئەنجومەنی پارێزگای سلێمانی ڕایدەگەیەنێت، ئێمە هیچ ئاگاداری هەرزانبوونی نرخی بەنزین نین لە سلێمانی، خاوەنی بەنزینخانەیەكیش دەڵێت: “ئەمڕۆ نرخی لیترێك بەنزین 25 دینار دابەزیوە”.\nخاوەنی بەنزینخانەیەك لە سلێمانی بە ( خەڵك)ی ڕاگەیاند، ئەمڕۆ شەممە 17-11-2018 نرخی لیترێك بەنزین لە هەموو جۆرەكانی (سوپەر و موحەسەن و نۆرماڵ) بە بڕی 25 دینار هەرزان بووە.\nڕێكەوت زەكی، ئەندامی لیژنەی وزە و سەرچاوە سروشتیەكانی ئەنجومەنی پارێزگای سلێمانی بە (خەڵك)ی ڕاگەیاند، ئێمە نە لەئەنجومەن و نە لیژنەی پەیوەندیدار هیچ ئاگاداری دابەزینی نرخی بەنزین نین لە سنوری پارێزگای سلێمانی و بێ ئاگاین لەو بڕیارە.\nئەمە لەكاتێكدایە، كە هەڤاڵ ئەبوبەكر، پارێزگاری سلێمانی شەوی ڕابردوو لە لێدوانێكی ڕۆژنامەوانیدا ڕایگەیاند، لەگەڵ كۆمپانیاكانی هاوردەكردنی بەنزین كۆبووینەوە و ڕێكەوتین لەسەر ئەوەی لە ڕۆژی شەممەوە نرخی بەنزین بۆ هەر لیترێك بڕی 25 دینار دابەزێت.\nوتیشی، “دابەزینی نرخی بەنزین لە سلێمانی بە چەند قۆناغێك دەبێت و لە شەممەوە دەست بە قۆناغەكانی دابەزینی نرخی بەنزین دەكەین”.\nبەپێی بەدواداچوونێكی (خەڵك) بۆ چەند بەنزینخانەیەكی سلێمانی، نرخی لیترێك بەنزینی سوپەر لە 900 دینارەوە دابەزیوە بۆ 875 دینار و لە هەندێك بەنزینخانەش بۆ 850 دینار، هەروەها موحەسەن لە 850 دینارەوە دابەزیوە بۆ 825 دینار و بەهەمان شێوە نرخی بەنزینی نۆرماڵ-یش دابەزیوە.\nئەنجومەنی پارێزگای سلێمانیبەنزینبەنزینخانەپارێزگاری سلێمانی


كەمكردنەوەی مووچەی پلە باڵاكان،خەزێنەی عیراقی بووژاندۆتەوە – Knwe.org\nسەرەکی » ئابووری » كەمكردنەوەی مووچەی پلە باڵاكان،خەزێنەی عیراقی بووژاندۆتەوە\nلەماوەی سێ ساڵی رابردوودا، خەزێنەی دەوڵەتی عیراق بەهۆی بڕیارێكی سەرۆكایەتی ئەنجومەنی وەزیرانی عیراقەوە بۆ كەمكردنەوەی مووچە و دەرماڵەی پەرلەمانتار و وەزیر و پلە تایبەتەكانی ئێستا و خولەكانی رابردووی ئەنجومەنی نوێنەران و وەزیرانەوە، بووژانەوەی بەخۆیەوە بینیوە و بڕێكی زۆر پارەی بۆ گەڕاوەتەوە.\nبەهۆی دابەزینی نرخی نەوتەوە\nلەماوەی سێ ساڵی رابردوودا تەنها لەڕێگەی كەمكردنەوەی مووچە و دەرماڵەی پەرلەمانتارانی ئێستا و خولەكانی رابردوو و كەمكردنەوەی ژمارەی پاسەوانەكانیان، بۆ نیوە، زیاتر لە ٢٣٠ ملیار دینار بۆ خەزێنەی دەوڵەتی عیراق گەڕاوەتەوە.\nلیژنەی دارایی لە ئەنجومەنی نوێنەرانی عیراق لە راگەیەندراوێكدا ئاماژەی بەوە كردووە: لەكۆتایی ساڵی ٢٠١٤ و سەرەتای ساڵی ٢٠١٥ داو دوای ئەوەی بەهۆی دابەزینی نرخی نەوتەوە، عیراق رووبەڕووی قەیرانێكی دارایی گەورە بووەوە، لەچوارچێوەی كەمكردنەوەی خەرجییەكاندا سەرۆكایەتی ئەنجومەنی وەزیرانی عیراق بڕیاریدا مووچە و دەرماڵەی پەرلەمانتار و وەزیر و پلە تایبەتەكانی خولی ئێستا و رابردوو و خانەنشینكراوانی پلە تایبەت بۆ نیوە كەمبكاتەوە، كە ئەمەش سوودێكی زۆری بە خەزێنەی دەوڵەت گەیاندووە.\n٢٣٤ ملیار دینار گەڕاوەتەوە\nراشیگەیاندووە: لەماوەی سێ ساڵی رابردوودا تەنها لەڕێگەی كەمكردنەوەی مووچە و دەرماڵەی پەرلەمانتارانی ئێستا و خولەكانی رابردوو و كەمكردنەوەی ژمارەی پاسەوانەكانیان بۆ نیوە، ساڵانە ٧٨ ملیار دینار گەڕاوەتەوە بۆ خەزێنەی دەوڵەت، واتە لەماوەی ئەو سێ ساڵەدا تەنها لەزیادەی مووچەی خودی پەرلەمانتار و پاسەوانەكانیان ٢٣٤ ملیار دینار گەڕاوەتەوە بۆ خەزێنەی دەوڵەتی عیراق.\nلەبەشێكی تری راگەیەندراوەكەی لیژنەی دارایی ئەنجومەنی نوێنەراندا هاتووە:»بەهۆی كەمكردنەوەی كۆی مووچەی پەرلەمانتارانی ئێستا و خولەكانی رابردوو و وەزیر و پلە تایبەتەكان بەوانەی ئێستا و خولەكانی رابردوو و خانەنشینانی پلە تایبەت و كەمكردنەوەی ژمارەی پاسەوانەكانیان بۆ نیوە و بڕینی دەرماڵەكانیان، لەماوەی سێ ساڵی رابردوودا زیاتر لەیەك تریلیۆن دینار گەڕاوەتەوە بۆ خەزێنەی دەوڵەتی عیراق».\nبارگرانییەكی زۆر لەسەر بودجە\nراشیگەیاندووە: لەدوای ساڵی ٢٠٠٣ەوە تائێستا مووچەی خانەنشینی وەزیر و پەرلەمانتار و پلە تایبەتەكان و پاسەوانەكانیان، بارگرانییەكی زۆریان لەسەر كۆی بودجەی گشتیی عیراق درووستكردووە و چاوەڕوانیش دەكرێت، بەهۆی سەقامگیربوونی رەوشی ئەمنییەوە، ژمارەی پاسەوانەكانی وەزیر و پەرلەمانتارانی ئێستا و خولەكانی رابردوو و پلە تایبەتەكان هێندەی تر كەمبكرێنەوە و بەوەش بڕێكی زۆر زیاتر پارە بۆ خەزێنەی دەوڵەت دەگەڕێتەوە.


له سه‌ر داوای ساواک مه‌لا مسته‌فا، سلێمانی موعینی شه‌هید کرد و ته‌سلیم به ئێرانی کرده‌وه\nWednesday, 08.15.2012, 12:00\nسولەیمان موعینی .. ئێران ئەمریان بە مەلا مستەفای بارزانی کرد، کە شەهیدی سەرکردە سولەیمان موعینی بکوژێ، دواتر تەرمەکەی تەسلیم بە ئێران بکاتەوە\nسیامه‌ندی موعینی، کوڕی ئه‌و سه‌رکرده تێکۆشه‌ره‌ی کوردستانی رۆژهه‌ڵاته، که مه‌لا مسته‌فا تیرۆر و شه‌هیدی کرد، دوای ئه‌وه ته‌رمه‌که‌ی ته‌سلیم به ئێران کرده‌وه، ساواکیش بۆ ته‌مبێکردن و ترساندنی کورده‌کان بۆ ماوه‌ی چه‌ند رۆژێک به هه‌ڵواسراوی پیشانی خه‌ڵکیی ده‌دا. کوردستانپۆست به پێویستی زانی دیداری کاک سیامه‌ند بکات، هه‌ندێک زانیاریی نوێ و یادگاری خۆی له سه‌ر ئه‌و مێژووه بگێڕێته‌وه، له‌هه‌مان کاتدا ئه‌وه‌شی بۆ باسکردین، که که‌ناڵی NRT چاوپێکه‌وتنێکیان له‌گه‌ڵدا کردووه، به‌ڵام بڵاویان نه‌کرده‌وه، گومانیش بۆ ئه‌وه ده‌چێت که له ژێر فشار و ترسدا چاوپێککه‌وتنه‌که‌یان راگرت و ئیستاشی له‌گه‌ڵدا بێت ئه‌و دیداره‌یان به‌خشنه‌کرد.\nپه‌یامنێری کوردستانپۆست له ستۆکهۆڵم ئه‌م پرسیارانه‌ی ئاڕاسته‌ی کاک سیامه‌ندی موعینی کرد، له خواره‌وه وه‌ڵامه‌که‌ی بخوێنه‌ره‌وه:\nکوردستانپۆست: دەکڕێت کەمێک باس لە هەوڵەکانی باوکت و هاورێکانی بکەی بەئامانجی چی هاتبوونە باشوور؟\nسیامه‌ند: پاش تێکشکانی کۆماری جوانەمەرگی کوردستان کۆمەڵێک لاوی تێکۆشەر حەولی بەردەوامبوونی خەبات لە ناو حیزبی دیمۆکراتی کوردستانیان دەدا و لەم قالبەدا دەیان هەویست خەبات و تێکۆشان بەردەوام بکەن بە دژی دیکتاتۆری و سەرەڕۆیی حکومەتی پەهلەوی. هەر لەو سەردەمەدا لە باشوری کوردستان خەباتێکی چەکداری و سیاسی هەبوو کە بۆ خەلک و تێکۆشەرانی ڕۆژهەڵاتی کوردستان جێگای دڵخۆشی و هیمایەک بوو، هاوکات بۆ پشتیوانی ئەم خەباتە و پتەو کردنی ڕیزەکانی خۆیان ڕویان کردە ئەم بەشە لە کوردستان.\nکوردستانپۆست: ئایا پێش ئەوەی باوکت لەلایەن پیاوەکانی مەلا مستەفاوە بگیرێ و تەحویل بە ئیران بکرێتەوە، هیچ جۆرە کێشەو ناخۆشیەک لەنیوان هەردو پارت (دیموکرات و ماڵی بارزانی) هەبوو؟\nسیامه‌ند: ئەوەندی من بزانم هیج کێشەیەکی بنەڕەتیان نەبوو، بەڵام لە ناو حیزبایەتیدا رەنگە جیاوازی بیر و بۆچون هەبووبێت، ئەوەی بگەرێتەوە نیوانی کاک سولەیمان و مەلا مستەفا، ئەوەی دەزانم بە پیی بەڵگە و وینەکانی کە بە دەستمەوە هەیە، وا ویدەچیت کاک سولەیمان، لە لای مەلامستەفا زۆر خۆشەویست بووە. هاوکات شۆڕشی باشور گەلێک کەڵکی لەم تێکۆشەرانە وەردەگرت و بە هۆی ئەوە کە ئەو سەردەم کەسی خوێندەوار زۆر نەبوون کە لە ناو شۆڕش دا هەڵسوڕاو بن و بەشێک لەم تێکۆشەرانە خوێندەواری زانکۆکانی ئێران بوون کە بۆ شۆڕشی باشور زۆر بە کەڵک بووە. ئەو سەردەم هیچ کێشەیەک لە بەینی ئەو دو پاڕتەدا نەبوو بەڵکو زۆریش لێک نزیک بوون و هاوکاری باشیان بە یەکەوە هەبوو.\nکوردستانپۆست: قسە و باس زۆرە لەسەر بریاری ساواک کەبەئەمر داوایان لەمەلا مستەفا کردوە کەئەو تاوانە ناپاکیە بکات.... ئایا بەزیندویتی یان دوایی شەهید بوونی جەستەی سولیمان موعینی تەسلیم بە ساواک کراوەتەوە ، وەچۆن تەسلیم کرایەوە کاردانەوەی خەلک چی بوو!؟\nسیامه‌ند: ڕاستە دوای ئەوەی کە پەیوەندیەکانی ساواک لە گەل بارزانی چڕتر بۆوە، ئێران داوای لە بارزانی کرد کە پێشی تێکۆشان و هەڵسوڕانی حیزبی دێمۆکڕاتی کوردستان بگڕێت و هەر لەو چوارچێوە دا ئەمریان بە مەلا مستەفا کرد کە کاک سولەیمان بگرێت یان بیکوژێت و تەحویلی ئێرانی بداتەوە و ئەو کارەش لە ڕوانگەی خەلکەوە وەک خەیانەتیکی گەورە بە ناوچاوانیانەوە نوسا و خەلک زۆر بە خراپی باسی دەکردن کە شۆڕشی باشور بۆتە بەکرێگیراوی ئێران و ئەو خۆشەویستیەی ئیتر لە ناو خەلکدا نەمابوو. لە گوفتوگۆیەک لە گەڵ عیسا پەژمان بەکرێگیراوی ساواک دەلیت ئێمە ئەمرمان بە بارزانی کرد سولەیمان موعینی بکوژێت و هەڤاڵانی بگری و تەحویلی ئێرانیان بداتەوە و ئێمەش پارەیەکی باشمان دایە.\nکوردستانپۆست: بە بیروڕای تۆ ئامانجی مەلا مستەفا لەم هەنگاوە چی بوو ؟\nسیامه‌ند: هیچ ئامانجێکی نەبوو تەنیا ئەو پەیوەندیە ناسالمەی لە گەڵ ساواک بوو کە مەجبوری کرد ئەو کارە دژە کوردیەی بکات و تەنیا و تەنیا لە بەرژەوەندی داگیرکەری کوردستان دا بوو.\nکوردستانپۆست: ئایا بەرای بەرێزتان پێشوتر هیچ سەرکردەیەک زاتی ئەوەی کردوە ئەم کارەی مەلا مستەفا بکات وبیکاتە ئاو ڕشتنێک پارتەکانی تریش دواتر پەیرەوی بیکەن .واتا کوردی بەشەکانی تر تەسلیم بەئێران یان بە ولاتێکی تری داگیرکەر بکاتەوە ؟\nسیامه‌ند: ئەوەندی من لە میژوی کورد ئاگادار بم، لە سەردەمی نویدا خەبات لە کاناڵی حیزبیەوە شێوازێکی نویە، کە تێکۆشەران لەم سەردەمەدا دەستیان پێکردبوو و پێش ئەو، هەر وەک خۆشتان دەزانن زۆربەی شۆڕشەکان لە قالبی عەشیرەتی و مەزهەبیەوە بە دژی زۆرداران و داگیرکەران خەباتیان دەکرد. حیزبایەتیش چەشنێک خەباتی کلاسیک بوو کە پێشتر لە وڵاتانی دیکەوە فۆرمی درابویە و لە گەل پێسکەوتویی کۆمەڵگا مێتۆدی خەباتیش شکڵ و قەوارەی دەگۆرێت. و کوردستانیش لەم بەرەو پێشچونە هەڵاوەردە نەبوو. یەکەم جار پاڕتی دێمۆکڕاتی کوردستانی ئێڕاق بە سەرۆکایەتی بارزانی ڕەچەشکێنی ئەم شێوە قێزەونەی دان و ستانەی سیاسی لە گەڵ داگیرکەرانی کوردستان بوو کە هەتاکو ئێستاش گەلەکەمان باجی دەداتەوە و ڕوناکبیرانی گەلەکەمان زۆر بە جیددی لێکۆڵینەوەیان لە سەر نەکردوە، هەتاکو گەلەکەمان بە شێوەیەکی بنەڕەتی دژی ئەو جۆرە خەیانەتە ڕوبەڕو نەبنەوە هەر دەم مەترسی دوپات کردنەوەی ئەم جۆرە تڕاژێدیایانە لە ئارا دا دەبێت هەر چەند هێندێک کەس دەڵین ناهێڵین دوپات ببێتەوە بەڵام ئەوە تەنیا قسەیەکی بی بنەمایە و هیچ گارانتیەکی نیە،ئەوان دەبی پێداچونەوەیەکی سادقانە بە سەر ڕوداوەکان دا بکەنەوە.\nکوردستانپۆست: باس لەوە دەکرێ شەهیدی سەرکردەی باوکت زۆر لەمەلا مستەفا پاراوەتەوە کە بەدەستی خۆی بیکوژێ نەوەک تەحویل بەئێرانی بداتەوە چونکە ئەوە ئابروچونێکی زۆر گەورە یە بۆ ناوی کورد بەلام مەلا مستەفا بریارەکەی ساواکی جێ بەجی کردوە ؟\nسیامه‌ند: من بە وردی نازانم لەو کاتە چی گوتراوە بەڵام ئەوەندی من بزانم کاتێک کاک سولەیمان بە دەسیسە لە لایەن قادر تەگەرانیەوە تەسلیمی سەدیق ئەفەندی کرا، ئەو کات لە لایەن سەدیق ئەفەندیەوەڕاگوێزی بارەگای بارزانی کرا و هەر ئەو دەم ٢ کەس لە مەئمورانی ساواک لە وی دەبن و داوا لە مەلا مستەفا دەکەن کە کاک سولەیمان بکوژیت و تەرمەکەی تەحویلی ئەوان بدات، ئەوە بە 2 ئامانج ئەو داوایە دەکە، یەکەم ئەگەر بە زیندویی کاک سولەیمان تەحویلی ئێران دراباوە ئەوان زۆریان بۆ زەحمەت دەبوو بیکوژن چونکو ئەو سەردەم باسی (فەزای بازی سیاسی) دەکرا و ئێران دەی هەویست بە وڵاتانی ڕۆژئاوا بڵی ئێمەش ئازادیمان هەیە و تەنانەت ئامنستی و هێندێک ڕێکخراوی مافی مرۆڤ سەردانی زیندانەکانیان دەکرد. دوهەم ئەم کارەی بارزانی کاردانەوەیەکی نیگاتیوی لە سەر خەلکی ڕۆژهەڵات دەبوو بە نیسبەتی شۆڕشی باشور، بۆ تێکشکاندنی ورە و موڕالی سیاسی جەماوەری خەلک کە بڕوایان بە شۆڕش تێک بشکێت، کە بەو خەیانەتە ساواک بە ئامانجەکانی خۆی گەییشت.\nکوردستانپۆست: ئایا شەهید سولێمان موعینی هەر بەتەنیا روبەروی ئەو ناپاکیە بۆوە . یان هاوریی تری لەگەل بووە؟\nسیامه‌ند: نەخیر کاک سولەیمان لە گەل هەڤاڵیکی تری بوو بە ناوی خەلیل شەوباش، کە هەر وەکی پێشتر ئاماژەم پێکرد، کاتێک سەدیق ئەفەندی کاک سولەیمان دەباتە لای بارزانی، هەر لە ڕێگاوە کاک خەلیل تیرەباران دەکەن و هەر لە وی بەجیی دەهێڵن، کە گۆیا خەلکی گوند تەرمەکەی دەدۆزنەوە و بە خاکی دەنێژن.\nکوردستانپۆست: ئایا دوای ئەو تاوان و ناپاکیە نەتەوەیە نوێیە ، هیچ تاوان و ناپاکی تری لەم شیوە رویداوە ، قسەو باس لەسەر تەحویل دانەوەی زیاتر دەکڕی تۆ زانیاریت چیە؟\nسیامه‌ند: بەڵی ئەوە یەکەم و ئاخرین کردەوە نەبوو بەڵکو بەردەوام ئەم خۆشخزمەتیە بە داگیرکەران کرا و کۆمەڵێکی زۆر لە خەباتگێرانی ئەو سەردەم وەک دوکتور شوان،ئاڵچی و کۆمەڵیکی تر کوژران و تەحویلی تورکیە درانەوە و پاشانیش لە هەمو پارچەکانی کوردستان ئەوە بوو بە نەریت و کوژران و تەحویل دانەوەی شۆڕشگێران بە دەوڵەتانی داگیرکەری کوردستان درێژەی هەبوو، وەک مێتۆدێکی قێزەون لە لایەن پاڕتی دێمۆکڕاتی کوردستانی ئێڕاق بە دژی نەیارانی خۆی بە کەڵکی هێنا بۆ بەرژەوەندی ئابووری و سیاسی خۆی.\nکوردستانپۆست: مەسعود بارزانی بەئاشکرا لەپەرتوکەکەی ئاماژە بەتیرۆرکردنەکەی دەکات کە هەلەیان کردوە ئایا لەپای ئەو ناپاکیە هیچ داوای لێبوردن یان شتێکیان بەرامبەر ئیوە کردوە؟\nسیامه‌ند: بەڵی مەسعود لە کتێبەکەی ئاماژە بەو ڕوداوە دەکات، بەڵام بە شێوەیەکی زۆر ناشەفاف و ناڕاست. هیچ داوایەکی لێبوردنیان لە خەلکی ڕۆژهەڵاتی کوردستان نەکردوە.\nکوردستانپۆست: ئایا هۆی چیە سالیادی باوکت هیچ لایەنیکی دیموکرات گرنگی پێ نادات؟\nسیامه‌ند: دێمۆکڕاتەکان کە قسەیان لە گەڵ دەکی گەلێک شانازی بەو سەردەمەوە دەکەن و کاک سولەیمان وەک سەرکردە و قارەمانێکی گەورەی گەل پێناسە دەکەن، لە سەردەمی ڕوخانی شای ئێران لە ساڵەکانی ١٩٧٨ بەم لاوە وێنەو و پۆستەری کاک سولەیمان لە لایەن حیزبەوە بە هەزاران بڵاو کراوە و ساڵیادیان بۆ دەگرت، بەڵام ئێستا بە هۆی ناچاری و بێدەستەڵاتی ناوێرن هیچ کردەوەیەک لە خۆیان نیشان بدەن تەنانەت باسیشی بکەن.\nکوردستانپۆست: کاتێک باوکتان شه‌هید کرا، ئێوه‌ته‌مه‌نتان چه‌ند بوو، که‌سوکاره‌که‌تان له‌کوێ بوون، چه‌ند خێزانن؟\nسیامه‌ند: کاتێک باوکم تیرۆر کرا من تەمەنم هەشت ساڵ بوو، و خوشکیکی چەند مانگانەم هەبوو کە لە سەنگەسەر کاتیک دەستبەسەر بووین لە دایک بوو.\nکوردستانپۆست: ئایا ساواک له‌و کاته‌دا و پێشتریش فشاری خستبووه‌سه‌ر ئێوه؟\nسیامه‌ند: ئێمە هیچ فشارێکمان لە لایەن ساواکەوە لە سەر نەبوو بەڵام باپیرم و کەس و کارمان لە مهاباد لە ژیر زەخت و زۆریەکی زۆر دابوون و بە دائیم مەئموریان لە سەر بو و زۆر جاران بانگهێشتی ساواک دەکران و بەردەوام هەڵیان دەکوتایە سەر ماڵیان و ئەزیەتیان دەکردن، پاشان کە من تەمەنم گەییستە 16 بەرەو ژور چەند جاران بردیانمە ساواک و تەنانەت جارێکیش لە یەکەم خۆپێشاندانەکانی شاری مهاباد من و کۆمەڵێک خەڵکی تر کەوتینە ناو زیندان و 49 رۆژ زیندانی کرام .\nکوردستانپۆست: چ یادگارێکتان له‌گه‌ڵ باوکاتان هه‌یه؟\nسیامه‌ند: بە هۆی ئەوە کە من زۆر کەم لە گەل باوکم ژیاوم ، باوەر بکەم سەرجەم کەمتر لە6 مانگ، بۆیە بیرەوەریەکان زۆر نین و بەداخەوە من نەم توانی ئەو مرۆڤە شۆڕشگێرە لە نزیکەوە باش بناسم، و زۆر زو بوو بە قوربانی گەلەکەی. کاک سولەیمان هەر وەک لە ناەیەک کە بۆ ئیدریس بارزانی نوسیوە دەر دەکەوی کە ژیانی خۆی بۆ خەبات تەرخان کردبو و بنەماڵە لە دەرەجەی دەهەمەوە دەهات.\nکوردستانپۆست: باوکتان نووسین و یاداشتی له‌پاش خۆی به‌جێ ماوه؟\nسیامه‌ند: بەڵی هێندیک نامەو و نوسراوە و شی کردنەوەی سیاسی هەیە کە بەشێکیان لە کتێبەکانی کەریمی حیسامی دا هاتونەوە باسیان لی کراوە.\nکوردستانپۆست: بنه‌ماڵه‌ی بارزانی به‌ده‌یان که‌سی له‌تێکۆشه‌ره‌کانی کوردستانی ڕۆژهه‌ڵاتی تیرۆر و ته‌سلیم به‌ئێران کردۆته‌وه، به‌لای تۆوه هۆی چییه که‌وا جگه له ئێوه که‌سی دیکه له‌بنه‌ماڵه‌کانیان وه‌کو ئێوه هه‌ڵویست وه‌رناگرن؟\nسیامه‌ند: بەڵی ڕاستە کەم نین ئەوانەی بە دەستی نەیارانی کورد کوژراون و تەسلیمی ئیران کراونەتەوە، من پەیوەندیم لە گەل کۆمەڵیک لە بنەماڵەی ئەو قوربانیانە هەیە و ئەوانێش دلخوێنن لە سەر ئەم کارەساتانە و ڕەنگە ڕٶژێک ئەوانێش هاواریان بەرز بکەنەوە و داوای ڕونکردنەوە لە بکەرانی ئەو کردەوانە بکەن. بۆ لیکۆڵینەوەی ئەم ڕوداوانە پێویستی بە لێژنە و کومیتەیەک هەیە کە بتوانێت ئەم ئەرکە نەتەوەییە بباتە پێش بۆ پێش گرتن لە دوپات کردنەوەیان و نفرین کردنی کوردکوشتن بە دەستی کورد.\nکوردستانپۆست: به‌نیازیت چی بۆ به‌دادگایی، یان به‌ناساناندنی تیرۆری باوکتان بکه‌ن؟\nسیامه‌ند: من نامەیەکی زۆر موئەدەبانەم بۆ مەسعود بارزانی ناردوە و لە نامەکەدا ئاماژەم بەوە کردوە کە پێویستە مەسعود بە هۆی ئەو کارە و بە مناسبەتی سەرۆکایەتی پاڕتی دێمۆکڕاتی کوردستانی ئێڕاق داوای لێبوردن لە گەلی ئێمە لە ڕۆژهەڵاتی کوردستان بکات و چیتر بێدەنگی و خۆ گێل کردن لە سەر ئەم کارەساتە نەکات و بە شێوەیەکی شەفاف ڕونی بکاتەوە کە ئەگەر خەتایان کردوە ئەوە داوای لێبوردن بکات، ئەگینا بە ڕونی بۆ گەلەکەمانی باس بکات هۆی ئەو خەیانەتە چی بووە؟\nمن بە پێی توانام بەردەوام دەبم لە سەر ئەم بابەتە هەتاکو ئەنجامێکی لێوەردەگرم. هۆکاریشی ئەوەیە کە ئەم خۆشخزمەتیانەی پاڕتی دێمۆکڕاتی کوردستانی ئێڕاق لە خەباتی نەتەوەیی گەلەکەمان نەبیتە نەریت و وەک سیمبولێکی قیزەون باسی لێوە بکردریت کە ئیتر لە دواڕۆژ دا هیچ حیزب و لایەنێک ئەو مافە بە خۆی نەدات خەیانەتی ئاوا دەرحەق بە ڕۆڵە قارەمانەکانی گەلەکەی خۆی بکات.\nکوردستانپۆست: ماوەیەک لەمەوبەر که‌ناڵی ئاسمانی NRT دیداری لەگەل کردی ، وەریکلامیشیان بۆکرد ، کەچی دوایی بلاویان نەکردەوە !؟ ئایا بەرای تۆ هۆکارەکەی چی بوو ، وەهیچ رونکردنەوەیان بۆتۆ نەدا کەبۆچ بلاویان نەکردەوە؟\nسیامه‌ند: بەڵی لە سەردانم دا بۆ سولیمانی لە سەر داوای NRT چاوپێکەوتنێکم هەبوو، لە بەشی ڕوداو و مێژوو ، لە دوو بەشی 50 خولەکیدا چاوپێکەوتنەکەیان تۆمار کرد و بڕیار وا بوو لە ڕۆژی 12 ی مانگی 7 بڵاوی بکەنەوە. 2 ڕۆژ پێشتر لە سەر تلویزێۆنەکەیان رێکلامیان بۆ بەرنامەکە کرد ، بەڵام بە داخەوە لە سەر کاتی خۆی چاوپێکەوتنەکەیان بڵاونەکردەوە، هۆیەکەی بە پیی گوتەی بەرپرسانی تلویزیۆنەکە هەرەشەی هێندێک بەرپرسی حیزبی بووە کە پێێان خۆش نەبووە ئەم بەشە لە مێژوی کورد بۆ خەڵکباس بکرێتەوە.\nچاوپێکەوتنەکە لە دوو بەش دابوو کە بەشی یەکەم لە سەردەمی کۆماری کوردستانەوە باس لە سەر ڕەوشی کورد دەکات و پاشان ڕوداوی خەیانەتی شۆڕشی باشور لە هەمبەر تێکۆشەرانی ڕٶژهەڵاتی کوردستان کە باسی پەیوەندی بارزانی و ساواکی ئێران دەکەم و فرۆشتنی ئەم تێکۆشەرانە بە ڕژیمی پاشایەتی ئێران.\nبەشی دوهەم تێڕوانینی خۆم و بەسەرهاتی ئێمە لەو سەردەم دا دەگێڕمەوە زۆرتر باری تێڕوانینی سەخسی هەیە.\nپارتی زۆری حەول داوە کە کەمتر باسی ئەو بەشە لە مێژو بکردرێت و تەنانەت حیزبەکانی ڕٶژهەڵاتیش خۆی لێ دەبوێرن و زۆر بە دەگمەن باسی دەکەن، هۆیەکەشی بە بڕوای من ترس لە پاڕتی دێمۆکڕاتی کوردستانی عێڕاقە.\nئەوەی کە بڵاوی نەکردەوە هۆیەکەی دەگەڕێتەوە سەر هەڕەشەی پاڕتی لەم کاناڵە و هەوەها، پێشوش کە من لە کاناڵەکانی تر باسم کردوە لە لایەن پاڕتیەوە گلەییان لێ کراوە، کە بۆ چی" کای کۆن" ! بە با دەکەن و ئێستاکە هەلی نیە باسی شتی ئاوا بکردرێت. من دەبینم کە هێندێک کەسیش بە ناوی ڕوناکبیر ئەم تێڕوانینەیان هەیە، بەڵام پرسیار ئەوەیە دوای 44 ساڵ کەی کاتی ئەوە دێت کە ڕوداوەکان بەو جۆرەی کە هەیە باسی بکردرێتەوە، پرسیار ئەوەیە بۆ دەبی مێژوی سەردەمێک بشاردرێتەوە بۆ بەرژەوەندی دەستەڵاتداران. هەر چەند مێژومان رون و شەفافتر بیت ئەوەندە داهاتومان سەقامگیرتر دەبێت، مێژو چرای روناکی ڕێگامانە، نابی بهێڵین چراکەمان بکوژێننەوە.\nلەژێر فشاری هه‌واله‌که‌ی کوردستانپۆستدا پزیشکی دادوەریی ددان به ڕاستی مردنی عیرفان ئەحمددا ده‌نێت\nپاراستن دوو ئۆتۆمبیل ده‌داته دوو مه‌لاو ، مه‌لایه‌كی تریش ناره‌زای ده‌رده‌بڕیت


بیناى وه‌زاره‌تى ده‌ره‌وه‌ى لوبنان له‌لایه‌ن خۆپیشانده‌رانه‌وه کۆنتڕۆڵکرا\nخۆپیشاندانى گه‌وره له به‌یروت به‌رده‌وامه و ده‌یانه‌وێت بینا فه‌رمیه‌کانى وه‌زاره‌ته‌کان بگرن و توانیان کۆنترۆڵى بیناى وه‌زاره‌تى ده‌ره‌وه بکه‌ن.\nئێواره‌ى ئه‌مڕۆ شه‌ممه 8ى ئابى 2020 ئه‌و خۆپیشاندانه که به‌هه‌زاره‌ها هاوڵاتى ئه‌و وڵاته به‌شدارن تیایدا کرد له ناوه‌ڕاستى به‌یرووتدا وێنه‌ى گه‌وره‌ى حه‌سه‌ن نه‌سروڵا و سه‌رۆکى په‌رله‌مانیان وه‌ک " له سێداره‌دان " هه‌ڵواسی.\nهه‌روه‌ها ژماره‌یه‌ک خۆپیشانده‌ر به‌ره‌و بیناى وه‌زاره‌تى ده‌ره‌وه‌ى لوبنان رۆشتن و کۆنترۆڵیان کردو رایانگه‌یاند " ده‌یکه‌ینه ناوه‌ندى شۆڕشه‌که‌مان".\nهاوکات ژماره‌یه‌کى تریان له نزیک بینایه‌ى په‌رله‌مان له‌گه‌ڵ هێزه ئه‌منییه‌کاندا رووبه‌ڕووى یه‌کبوونه‌وه‌و تا ئێستا پێکدادان به‌رده‌وامه‌و دووکه‌ڵ له چه‌ندان شه‌قامى گشتى شاره‌که به‌رزده‌بێته‌وه‌و خۆپیشانده‌ران چه‌ند بینایه‌ى حکومى و ئۆتۆمبیلیان سوتاند.\nدواى ته‌قه‌ینه‌وه‌ى به‌نده‌رى به‌یروت دێت که 158 که‌س گیانیان له‌ده‌ستدا زیاتر له پێنج هه‌زار که‌س برینداربوون و زیانه مادیى 10 بۆ 15 ملیار دۆلار له ده‌زگاکانى ناوبه‌نده‌ره‌که‌و ماڵى هاوڵاتیان و دوکان و بازاڕه‌کانیان که‌وتووه.\nحکومه‌تی عێراق پرۆژه‌یاسای بودجه‌ی له په‌رله‌مان کشانده‌وه


«15 سەعات كارەبا بە هاووڵاتیان دەدرێت» چوار یەكەی دیكە كارەبا دەخرێنەوەگەڕ – پەڕە 27 – Knwe.org\nسەرەکی » ئابووری » «15 سەعات كارەبا بە هاووڵاتیان دەدرێت» چوار یەكەی دیكە كارەبا دەخرێنەوەگەڕپەڕە 27\n«15 سەعات كارەبا بە هاووڵاتیان دەدرێت» چوار یەكەی دیكە كارەبا دەخرێنەوەگەڕ\nلەگەڵ دابەزینی پلەكانی گەرما و هاتنی وەرزی زستان، پێدانی كارەبا بە هاووڵاتیان كەمبۆتەوە و وتەبێژی وەزارەتی كارەبای حكومەتی هەرێمیش رایدەگەیەنێت: «ئێستا دەتوانین نزیكەی 15 سەعات كارەبا بۆ هاووڵاتیان دابین بكەین».\nئاشكراشیدەكات: لە هەوڵدان بۆ بەگەڕخستنەوەی چوار یەكەی كارەبا، بۆ ئەوەی بڕی بەرهەمهێنانی كارەبا زیاد بكەن.\nئومێد ئەحمەد، وتەبێژی وەزارەتی كارەبای حكومەتی هەرێم، بە تۆڕی هەواڵی سلێمانی راگەیاندووە: بەهۆی نزمبوونەوەی پلەكانی گەرما و بەكارهێنانی ئامێری كارەبایی زیاتر بەمەبەستی گەرمكردنەوە لەلایەن هاووڵاتیانەوە، رۆژانە خواست لەسەر بەكارهێنانی كارەبا لە زیادبووندایە.\nدەشڵێت: «لەم مانگەدا خواست لەسەر كارەبا لە هەرێمی كوردستان بڕی پێنج هەزار مێگاواتی تێپەڕاندووە، ئەمەش وایكردووە كە پێدانی كارەبا لە شەو و رۆژێكدا بۆ 15 سەعات كەمبێتەوە».\nبەوتەی ئەو بەرپرسەی وەزارەتی كارەبا، بۆ پڕكردنەوەی ئەو كورتهێنانەی كە لەسەر خواستی كارەبا دروستبووە، بڕیارە چوار یەكەی دیكەی بەرهەمهێنانی كارەبا بەگەڕبخرێنەوە، بۆئەوەی زۆرترین سەعاتی كارەبای نیشتمانیی بۆ هاووڵاتیان دابین بكرێت، بەشێوەیەك هەر یەكەیەك زیاد لە 100 مێگاوات كارەبا بەرهەم دەهێنن، بەو جۆرەش لە رێگەی بەگەڕخستنی چوار یەكەكەوە، بەرهەمهێنانی كارەبا بۆ چوار هەزار مێگاوات بەرز دەبێتەوە.\nروونیشیدەكاتەوە: ئەو چوار یەكەیەی كە بڕیارە بەگەڕبخرێنەوە، دوانیان لە قەزای خەباتن و دوانی دیكەشیان لە شاری هەولێرن، بۆیە هەموو لایەنە پەیوەندیدارەكان لەسەر هێڵن و كار دەكرێت بۆئەوەی ئەو چوار یەكەیە بخەینەوە كار، چونكە هەموو هەوڵێكی وەزارەت ئەوەیە كە ئەمساڵ زۆرترین بڕی كارەبا بۆ هاووڵاتیان دابین بكرێت.


316 جار بینراوە 15/2/2019 08:30 PM\nده‌سته‌ی گشتیی گومرگه‌كانی عیراق له راگه‌یه‌ندراوێكدا بڵاویكرده‌وه كه له سبه‌ینێ شه‌ممه‌وه یه‌كخستنی رێوشوێنه گومرگییه‌كان له سه‌رجه‌م ده‌روازه سنورییه‌كانی عیراق ده‌سپێده‌كات.\nله راگه‌یه‌ندراوێكدا كه ئه‌مڕۆ هه‌ینی بڵاویكرده‌وه، ده‌سته‌ی گشتیی گومرگه‌كانی عیراق رایگه‌یاند به‌رده‌وامن له جێبه‌جێكردنی ئه‌و رێكه‌وتنه‌ی له‌نێوان حكومه‌تی فیدڕاڵی و هه‌رێمی كوردستان واژوكراوه كه تایبه‌ته به هه‌ڵوه‌شاندنه‌وه‌ی ئه‌و خاڵه گومرگییانه‌ی له سنوری نێوان حكومه‌تی به‌غدا و هه‌رێمی كوردستان دانراوه.\nئاماژه‌ی به‌وه‌شداوه كه له سبه‌ینێ شه‌ممه 16ی شوباتی 2019ه‌وه ده‌ست به‌جێبه‌جێكردنی بڕیاری یه‌كخستنی سه‌رجه‌م رێوشوێنه گومرگییه‌كان له سه‌رجه‌م ده‌روازه سنورییه‌كان ده‌كرێت.\nله راگه‌یه‌ندراوه‌كه‌دا هاتووه كه رێككه‌وتنه‌كه‌ی نێوان هه‌ولێر و به‌غدا سه‌رجه‌م رێوشوێن و به‌نده‌كانی یاسای پێناسه‌ی گومرگی له‌خۆده‌گرێت و هه‌ر پسوڵه‌یه‌كی گومرگیش هه‌ردوو زمانی عه‌ره‌بی و كوردیی له‌سه‌ر و له سه‌رجه‌م ده‌روازه‌كاندا كاری پێده‌كرێت.\nپێشتر و له 12ی ئازاری 2018، عه‌لی عه‌لاق، به‌ڕێوه‌به‌ری بانكی ناوه‌ندیی عیراق رایگه‌یاند كه وه‌فدێكی حكومه‌تی عیراق له‌گه‌ڵ وه‌زیری دارایی هه‌رێمی كوردستان كۆبونه‌ته‌وه بۆ هه‌ماهه‌نگیكردن له‌باره‌ی وه‌رگرتنی باجی گومرگی و یه‌كخستن و رێكخستن و چاره‌سه‌ركردنی كێشه‌كانی به‌رده‌م ئه‌و بواره.


سکرتێری ئەنجومەنی وەزیران:پڕۆژە یاسای چاکسازیی زادەی کاری هاوبەشی هەموو دڵسۆزانە وەک یەک تیم حەق نیە کەس بیکات بە هەوڵی کەسی خۆی بۆ موزایەدە – Standard Kurd\nسکرتێری ئەنجومەنی وەزیران:پڕۆژە یاسای چاکسازیی زادەی کاری هاوبەشی هەموو دڵسۆزانە وەک یەک تیم حەق نیە کەس بیکات بە هەوڵی کەسی خۆی بۆ موزایەدە\nلەلایەن ستاندار Posted on كانونی یه‌كه‌م 12, 2019 كانونی یه‌كه‌م 12, 2019 439 جار بینراوە 0 سەرنج\nئامانج رەحیم سکرتێری ئەنجومەنی وەزیران پەیامێل لەبارەی پرۆژە یاسای چاکسازی بڵاودەکاتەوە و دەڵێت: پڕۆژە یاسای چاکسازیی زادەی کاری هاوبەشی هەموو دڵسۆزانە وەک یەک تیم حەق نیە کەس بیکات بە هەوڵی کەسی خۆی بۆ موزایەدە، ئامانج رەحیم دەشڵێت: ڕاستە لە کۆبوونەوەی دوێنێی ئەنجومەنی وەزیران کە نزیکەی شەش سەعاتی خایاند قۆناغی پەسەندکردنی بڕی، بەڵام هێشتا قۆناغی تەشریعکردن ودەرکردنی وەک یاسایەکی بەرکار ماوە، لەسەرو ئەوانەشەوە عیبرەت لە جێبەجێکردندایە.\nدەقی پەیامەکەی سکرتێری ئەنجومەنی وەزیران:\nپڕۆژە یاسای چاکسازیی زادەی کاری هاوبەشی هەموو دڵسۆزانە وەک یەک تیم حەق نیە کەس بیکات بە هەوڵی کەسی خۆی بۆ موزایەدە، ئەم پڕۆژەیە هەنگاوێکی باشە بە ئاڕاستەی ڕێکخستنەوەی خەرجییەکانی کەرتی وەزیفە وخزمەتی گشتی لەسەر بنەمای دادپەروەریی وشایستەبوون، بەڵام کافیی نیە وهێشتا چاکسازیی تەواوی ئەم کەرتە کاری زیاتری لەم پڕۆژە یاسایە دەوێت.\nڕاستە لە کۆبوونەوەی دوێنێی ئەنجومەنی وەزیران کە نزیکەی شەش سەعاتی خایاند قۆناغی پەسەندکردنی بڕی، بەڵام هێشتا قۆناغی تەشریعکردن ودەرکردنی وەک یاسایەکی بەرکار ماوە، لەسەرو ئەوانەشەوە عیبرەت لە جێبەجێکردندایە.\nهەرچەندە ئەم پڕۆژەیە لەسەر بنەمای هەمان پڕۆژەکەی ساڵی ۲٠۱۸ بوو (بە هەندێ گۆڕانکارییەوە) کە سەرەڕای تەشریعکردنی لە پەرلەمان بەڵام بە داخەوە ئەوکات ڕووناکی نەبینی.\nخۆم بە خۆشحاڵ دەزانم کە لەگەڵ هاوەڵەکانم داکۆکیکارێکی سەرسەخت بووم و دەبم لە هەوڵەکانی چەسپاندنی دادپەروەریی وشایستەبوون لە سوودوەرگرتن لە پارەی گشتی بە جۆرێک زامنی مووچەی مووچەخۆریی شایستە بکات و چیتر بە ناشایستەیی خەڵک پارە لە بوودجەی گشتی وەرنەگرێ.\nهەر دوێنێ شەو دوا وێنەی پەسەندکراویی پڕۆژەکە ئیمزاکرا و ئەم بەیانیەش گەیشتە پەرلەمان، تکاشم وایە کە ئەو پڕۆژە و تەحلیل و تەفسیرانەی دەکرێت لە سۆشیال میدیا سەبارەت بە پڕۆژەکە گوێیان لێ مەگرن بە تایبەتی ئەوەی دەوترێت لەسەر دەڕماڵەی فەرمانبەران و پێشمەرگە وپۆلیس وهێزەکانی ئاسایشی ناوخۆ، سەر لەبەری ناڕاستە و لە ماوەی داهاتوودا بە وردیی قسە لەسەر بڕگەکانی پڕۆژەکە دەکەم بەو شێوەی پەسەندکرا، هەق نیە کەسیش بە ناشارەزایی قسە لەسەر ئەم بابەتانە بکات و سەر لە خەڵک تێکبدات وبیانخاتە دڵەڕاوکێ.\nچاکسازیی لە دارایی گشتی پێویستی بە هەنگاوی لەم شێوەیە هەیە بۆ بواری داهات و خەرجییەکانی دیکەش لە بواری خەرجی گشتی وەک خەرجییەکانی بەکارخستن و گرێبەستە حکومیەکان وخەرجی پڕۆژەکانی وەبەرهێنانیش، سەرەڕای چاکسازیی ئیداری لەم هەیکەلیەتە قەبەیەی حکومەت و ڕێکخستنەوەی میلاک و وەسفی وەزیفیش.\nبڵاوکراوەی پێشووبەیاننامەیەک لە خۆپیشاندەرانی عێراقەوە مەترسیە بۆسەر پێگەی کورد\nبڵاوکراوەی نوێترسەرۆکی فراکسیۆنی گۆڕان دەربارەی پرۆژەیاسای چاکسازی پەیامێک بڵاو دەکاتەوە


3084 جار خوێندراوەتەوە\nگه‌مه‌ی پارتی و بژارده‌ی یه‌كێتی..\nكرانه‌وه و ده‌رچه له پرۆسه‌ی سیاسیی ئێستای عێراقدا ئاڵۆزه. گۆڕانكاری روونادات ئه‌گه‌ر ئه‌جێندای سیاسیی لایه‌نه براوه‌كان گۆڕانكاریی به‌سه‌ر نه‌یه‌ت. گۆڕانكاری له ئه‌جێنداو خه‌ونی لایه‌نه سیاسییه عێراقییه‌كانیشدا به‌دی نایه‌ت، ئه‌گه‌ر گۆڕانكاری له ئایدیاو بیروباوه‌ڕدا نه‌یه‌ته ئاراوه.\nپێنج مانگه، دوو به‌ره‌و دوو جه‌مسه‌ری جیاواز سه‌ریاهه‌ڵداوه كه یه‌كێكیان هه‌ڵگری تێزی حكومه‌تی سازانه‌و ئه‌ویتریان تێزی حكومه‌تی زۆرینه‌ی نیشتمانی. ئه‌م دوو به‌ره‌یه، هه‌ردوولایان، سوور ده‌زانن به‌بێ یه‌كتر قورسه بتوانن حكومه‌ت پێك بهێنن، كه‌چی به‌و به‌ڵگه‌نه‌ویسته ساده‌یه‌شه‌وه له‌سه‌ر تاقیكردنه‌وه‌ی سیناریۆ و گره‌وه‌كانی خۆیان به‌رده‌وامن.\nهه‌ردوو جه‌مسه‌ره‌كه، هه‌ریه‌كه دوو جۆر له گره‌وی هه‌یه، یه‌كه‌میان: گره‌و له‌سه‌ر یه‌كلابوونه‌وه‌ی ده‌نگی په‌رله‌مانتاره سه‌ربه‌خۆكانی ناو ئه‌نجوومه‌نی نوێنه‌ران، دووه‌میان: گره‌و  له‌سه‌ر كات و دروستبوونی درز‌و خزانی لایه‌ك له لایه‌نه‌كانی ناو ئه‌م دوو به‌ره‌یه بۆ ناو به‌ره‌كه‌ی تر بۆ ئه‌وه‌ی هاوكێشه‌كه بگۆڕێت.\nله‌و سه‌روبه‌نده‌دا، له ده‌ره‌وه‌ی گره‌وه‌كان، مامه‌ڵه‌ی دیكه‌ش له‌و بۆڕبۆڕینه‌ی نێوان هه‌ردوو جه‌مسه‌ره‌كه‌دا هه‌یه، له‌وانه: فشاری ده‌ره‌كی، جوڵه‌ی دیبلۆماسیی ئاشكراو نهێنی، پاره به‌خشینه‌وه، به‌ڵێنی نوسراو و زاره‌كی بۆ گه‌وره‌كردنی به‌ره‌كان، ته‌نانه‌ت هه‌ڕه‌شه‌كردن و به‌كارهێنانی توندوتیژی راسته‌وخۆ و ناڕاسته‌وخۆ، یان فیزیكی و ره‌مزی، هه‌روه‌ها به‌كارهێنانی جه‌نگی ده‌روونی، شه‌ڕی میدیایی و پڕوپاگه‌نده‌و واته‌وات و..هتد.\nواته له‌م ماوه‌یه‌دا هه‌موو ئامرازێكی له‌ده‌ستهاتوو به‌كار هاتووه‌و به‌كاریش ئه‌هێنرێت بۆ ئه‌وه‌ی یه‌كێ له‌م به‌رانه لاواز ببێت و كۆڵ بدات و له‌كۆتاییدا ئاڵای سپی بۆ به‌رامبه‌ره‌كه‌ی هه‌ڵبكات.\nجا له‌به‌ر ئه‌وه‌ی ئه‌م جه‌مسه‌رگیرییه‌ی ناو پرۆسه‌ی سیاسیی عێراق، حساباتی هه‌رێمایه‌تی و نێوده‌وڵه‌تیشی تیایه، ده‌بینین، له‌هه‌مانكاتدا، جه‌مسه‌ربه‌ندییه‌كی چاره‌نووسسازیشه، بۆیه به ئاسانی نابینیت كه كۆتایی پێ بێت و هه‌ره‌س بهێنێت، ئه‌مه له‌كاتێكدا كه حه‌وت مانگی ره‌به‌قه گۆڕه‌پانی وڵاته‌كه له‌ناو مانۆڕی جیاجیاو ترسناك و گه‌مه‌و ده‌ستبادانی جۆراوجۆری هێزه براوه‌كاندا ئه‌ژی.\nبه‌ره‌ی رزگاری نیشتمانیی سه‌در، به ئاشكرا ده‌یه‌وێت یه‌كێ له هێزه كاریگه‌ره‌كانی ناو چوارچێوه‌ی هه‌ماهه‌نگی به‌لای خۆیدا رابكێشێت، ئه‌مه‌ش به زه‌قی یه‌كسانه به لێدان له‌و چوارچێوه سیاسییه‌و بگره ئه‌گه‌ری هه‌ڵوه‌شانه‌وه‌شێتی، ئه‌وه‌ش ئه‌گه‌رێكی ئاسان نییه، یان لانیكه‌م، هه‌تا ئێستا، ئه‌نجامێكی نه‌بووه.\nئاماده‌بوون و كۆكردنه‌وه‌ی ٢٢٠ په‌رله‌مانتار بۆ ئه‌وه‌ی په‌رله‌مان بتوانێ كۆببێته‌وه‌و پرسی سه‌رۆك كۆمار و حكومه‌تی نوێ یه‌كلابكرێته‌وه، له‌سایه‌ی ئه‌و ته‌عه‌نوده سیاسییه‌ی ئێستادا، ئاسان نییه. پاشان ده‌ستوه‌ردانی ئیقلیمی و ده‌ره‌كی له عێراقدا، بڕیاری سیاسیی سه‌ربه‌خۆی بۆ لایه‌نه سیاسییه‌كان نه‌هێشتۆته‌وه، به‌وه‌ش كرانه‌وه له پرۆسه‌كه‌دا ئاڵۆزتربووه‌و مه‌رجی زیاتر‌ی چۆته‌سه‌ر!.\nئێستا ئه‌وه‌ی ماوه‌ته‌وه ته‌نها ئه‌وه‌یه كه، په‌رله‌مانتاره سه‌ربه‌خۆكان ده‌ستپێشخه‌ریی نوێ بخه‌نه‌ڕوو بۆ ده‌رچوون له بنبه‌ستی سیاسی. هاوكات بڕیاروایه سه‌رۆكی پارتی دیموكراتیش ده‌ستپێشخه‌رییه‌ك بنوێنێت، به‌ڵام هه‌روه‌ك له‌رۆژنامه‌ی(الشرق الأوسط)ی نزیك له سعودییه‌كانه‌وه شیكاری بۆ كراوه، ئه‌و ده‌ستپێشخه‌رییه‌ش، له كۆتاییدا، به‌و ئامانجه‌یه كه ته‌نها لایه‌ك له لایه‌نه‌كانی ناو چوارچێوه‌ی هه‌ماهه‌نگی بێته ریزی به‌ره‌كه‌ی ئه‌وانه‌وه.\nره‌نگه له قۆناغی ئێستاشدا، به‌پله‌ی یه‌كه‌م و نزیك، گره‌وه‌كه له‌سه‌ر یه‌كێتیی نیشتمانیی كوردستان بێت، هه‌ر ئه‌مه‌ش ته‌فسیری بانگه‌وازو جوڵه‌ی پارتی دیموكرات ده‌كات بۆ كۆبوونه‌وه له‌گه‌ڵ یه‌كێتیی نیشتمانیدا، گره‌وێك كه بێگومان سه‌ركه‌وتن و سه‌رگرتنی، له‌هه‌لومه‌رجی ئێستادا، ئه‌گه‌ر له‌لایه‌ك له‌سه‌ر سازشی پارتی له‌سه‌ر داواكردنی پۆستی سه‌رۆك كۆمار وه‌ستابێت، ئه‌وا له‌لایه‌كی تر له‌سه‌ر سازشی یه‌كێتی-یش ئه‌وه‌ستێت له‌سه‌ر ئه‌وه‌ی درێژه به مانه‌وه بدات له‌ناو به‌ره‌ی چوارچێوه‌ی هه‌ماهه‌نگیدا، كارێك كه بێگومان، له‌هه‌موو دۆخێكدا، وه‌ك جۆرێك له ریسكی سیاسی وایه بۆ یه‌كێتی و ئاسان نییه سازش بنوێنێت، واته ته‌نها بۆ وه‌ده‌ستهێنانی پۆستی سه‌رۆك كۆمار چه‌ندین هێزی شیعه‌و دۆستایه‌تیی وڵاتێكی هه‌رێمایه‌تیی به‌هێزی وه‌ك كۆماری ئیسلامیی ئێرانییش له‌خۆی بكات و ئه‌وسه‌ری دۆخی ناوچه‌كانی ژێر ده‌سه‌ڵاتی خۆی لێوه دیار نه‌بێت!.


نه‌ورۆز ئه‌و ڕۆژه نوێه‌یه كه له‌به‌هاردا سه‌ردانی زه‌وی ده‌كات و نه‌مانی سه‌ختیی زستان و سه‌رتای قۆناغێكی نوێبوونه‌وه و پیت و گه‌شه‌كردنی هه‌موو بوونه‌وه‌ره‌كان ڕاده‌گه‌یه‌نێت. هه‌روه‌ها ته‌واوی سروشت ئاهه‌نگ ده‌گێڕێت بۆ هاتنی به‌هار، چه‌ندین میلله‌تانی سه‌رزه‌وی ئاهه‌نگی یه‌كه‌م ڕۆژی نه‌ورۆز ده‌گێڕن، جه‌ژنێك بۆ نوێبوونه‌وه، جه‌ژنێك بۆ به‌هار، جه‌ژنێك بۆ سه‌رتای ڕۆژێكی نوێة به‌وه‌ش نه‌ورۆز ده‌بێته جه‌ژنێكی گشتگیر بۆ چه‌ندین گه‌ل و نه‌ته‌وه له‌سه‌ر ئه‌م زه‌ویه‌دا، و ده‌بێته هێمایه‌ك بۆ ئه‌وه‌ی كه ڕه‌گه‌زی مرۆڤایه‌تی یه‌كه.\nنه‌ورۆز له كوردستان دا ڕۆژێكی به‌رچاوه چه‌ژنێكه بۆ لابردنی سته‌م و گه‌واهیده‌رێكه بۆ مێژووێكی پڕ له پێكه‌وه‌ژیان و برایه‌تی. مێژووێكه كه هه‌موو ڕۆژێك ده‌یبینیت، له هه‌موو شه‌قام و سوچێك، له هه‌مو ئاوێته‌بوون و بۆنه‌یه‌ك. نه‌ورۆز له كموردستان دا وه‌كو به‌ڵگه‌یه‌ك ڕاده‌وستێت بۆ ئه‌و یه‌كبوون و برایه‌تیه، خه‌ڵكی به هه‌موو ڕه‌گه‌ز و ڕه‌نگه‌كانیانه‌وه ده‌رده‌چن، به هه‌موو نه‌ته‌وه و ئایینه‌كانیانه‌وه بۆئه‌وه‌ی ئه‌و چیا سه‌وزانه به‌ڕه‌نگه‌كانیان ڕه‌نگاوڕه‌نگ بكه‌ن. هه‌روه‌ها كۆتایی تاریكیی ته‌نگه‌ژه و ناكۆكی و ده‌ستپێكردنی ساڵێكی پڕ له ته‌بایی و خۆشه‌ویستی ڕاده‌كه‌یه‌نن.\nبه‌هائییه‌كانیش وه‌كو خه‌ڵكانی دیكه نه‌ورۆز له‌لایان جه‌ژنێكی پیرۆزی خۆیانه، تیایدا كۆتایی به به‌ڕۆووبوون ده‌هێنن و ده‌ست به ساڵێكی نوێ ده‌كه‌نه‌وه، باوه‌ڕیان به‌وه هه‌یه كه ماوه‌ی ڕۆژووگرتن ماوه‌یه‌كه تیایدا جه‌سته له ڕۆح نزیك ده‌بێته‌وه و هێزی ڕۆحییان نوێ ده‌بێته‌وه و هیممه‌ت و چالاكییان ده‌گه‌ڕێننه‌وه بۆ خوداپه‌رستن و تێڕامان و به‌خۆداچوونه‌وه و ڕاستكردنه‌وه‌ی ڕه‌وشت، بۆئه‌وه‌ی بتوانن خزمه‌تی ته‌واوتری كه‌سانی ده‌وره‌به‌ریان و كۆمه‌ڵگاكانیان بكه‌ن، جا به ڕۆحێكی نوێ پێشوازی له ساڵی نوێیان ده‌كه‌ن.\nوه له‌به‌رئه‌وه‌ی باوه‌ڕیان به‌وه هه‌یه كه ڕۆژه مه‌زنه‌كان كاریگه‌ریی مه‌زنیان هه‌یه بۆ سوودبه‌خشین به هه‌مووان، بۆیه به‌هائییه‌كان له‌و جه‌ژنه‌دا تێده‌كۆشن بۆ ئه‌وه‌ی له‌گه‌ڵ براكانیان له كۆمه‌ڵگا دا كه بیر بكه‌نه‌وه له كرداری خزمه‌تكردن تاكو هه‌مووان سوودمه‌ند بن و كاریگه‌ریه‌كی ماددی و مه‌عنه‌وی له چاكه دا به‌جێ بهێڵن له ڕۆژی جه‌ژندا.\nبانگهێشتێكه بۆ بیركردنه‌وه له‌وه‌ی كه هه‌مووان به‌شداربن بۆئه‌وه‌ی نه‌ورۆز ببێته ڕژێكی خزمه‌تكردن و بۆنه‌یه‌ك بۆ پڕكردنه‌وه‌ی پێداویستیه‌كانی كۆمه‌ڵگاكانمان و جه‌ژنێك بۆ به‌دیهێنانی پێشكه‌وتن بۆ نیشمانه‌كانمان و ئاشتی بۆ جیهان.\nوێبسایتی جيهانی به‌هائی\nوێبسایتی كۆمه‌ڵگای جيهانی به‌هائی\nكتێبخانه‌ی سه‌رچاوه‌كانی به‌هائی


كاربه‌ده‌سـتانی عێراقی ده‌ڵێن له ئاكامی دوو ته‌قینه‌وه له به‌غدا به لایه‌نی كه‌م 15 كه‌س كوژراون\nكاربه‌ده‌سـتانی ته‌ندروسـتی عێراق ده‌ڵێن له ئاكامی ته‌قینه‌وه‌ی دوو بۆمبی لاڕێـگا له به‌غدای پایته‌خت به لایه‌نی كه‌م 15 كه‌س كوژران و 35 كه‌سی تریش برینداربوون.\nله‌و باره‌یه‌وه گوته‌بێژێـكی هێزه‌كانی پـۆلیس ڕایگه‌یاند كه ته‌قینه‌وه‌كان ڕۆژی پـێـنجشه‌ممه له گه‌ڕه‌كی كه‌ڕاده‌ی به‌غدا ڕوویان دا.\nله هه‌واڵـێـكی تردا له‌شـكری ئه‌مریكا ڕایگه‌یاند كه ڕۆژی پـێـنجشه‌ممه هێزه‌كانی هاوپه‌یمانان له ناوه‌ند و باكوری عێراق له میانه‌ی چه‌ند هه‌ڵـمه‌تێـكی له‌شـكریدا دژی تۆڕی تێرۆریسـتی ئه‌لقاعیده 4 تێرۆریسـتیان كوشت و 26 گومان لـێـكراویشــیان ده‌سـتگیركردووه.\nهه‌روه‌ها له‌شـكر ڕایگه‌یاند كه هێزی هاوپه‌یمانان 4 گومان لێـكراویان ده‌ستگیركردووه كه په‌یوه‌ندیان به میلیشـیای تاوانكاریـیه‌وه هه‌یه، ئه‌وانه‌ی ئاگربه‌سـتی مه‌لای شـیعه‌ی توندڕه‌و موقته‌دا ئه‌لسـه‌دریان پـێشـێـلـكردووه.\nشـایانی باسه مانگی ڕابردوو موقته‌دا ئه‌لسه‌در درێژه‌ی به ئاگربه‌ستی نێوان میلیشـیای سـوپای ئه‌لمه‌هدی و هێزه‌كانی عێراق و ئه‌مریكا دا بۆ شه‌شه مانگی تر. به گوێره‌ی كاربه‌ده‌سـتانی ئه‌مریكا ئه‌و ئاگربه‌سـته ڕۆڵـێـكی سه‌ره‌كی هه‌بووه له كه‌مكردنه‌وه‌ی توندوتیژی به ڕاده‌ی له سه‌دا 60 له عێراقدا له‌وه‌ته‌ی كه‌وتنه گه‌ڕی له مانگی شه‌شی ڕابردوودا.


ئەمریكا هەموو لایەكی بێئومێدكرد.. ئەمریكا هەموو لایەكی رازیكرد\nلەگەڵ هەموو تێبێنییەكانم لەسەر سیاسەتی دەرەكی ئەمریكا كە زۆر جار هەموو ئەو بەهاو بنەما مرۆڤایەتییەی كە ویلایەتە یەكگرتووەكانی ئەمریكای لەسەر بونیادنراوە دەكاتە قوربانی بەرژەوەندی ئابووری كۆمپانیا زەبەلاحەكان، پێموایە ئەمجارە واشنتۆن نەك هەر خیانەتی لێنەكردین، بەڵكو بەوپەڕی راستگۆییەوە لەدەرهاویشتەكانی ریفراندۆم ئاگاداری كردینەوەو ئەڵتەرناتیڤیشی بۆ داناین، بۆیە ئەوەی بیەوێت شكستەكەی ئەمجارە بداتە پاڵ ئەو دەوڵەتە یان هەر وڵاتێكی رۆژئاوایی، تەنها خۆڵ دەكاتە چاوی خەڵك و خۆی لە بەرپرسیارێتی دەدزێتەوە.\nراستە ئەمریكا بە حوكمی ئەوەی لەئێستادا تاكە زلهێزی جیهانە بەرپرسیارێتی مرۆڤایەتی گەورەی دەكەوێتە ئەستۆ، بەڵام دواجار وەكو هەر دەوڵەتێكی دیكە بەرژەوەندی تایبەتی و ئاسایشی خۆی هەیەو هەوڵی پاراستنی دەدات، لەكوردستانیش بەرنامەی تایبەتی خۆی هەبوو، ئەوەی روویدا تێكدانی ئەو بەرنامەیە بوو، لە دوای ئەوەش ئامادەنییە سەرجەم بەرژەوەندییەكانی لەناوچەكە بكاتە قوربانی هەڵەی سەركردایەتی كورد، كە بە هۆی هەڵپەی سیاسی و بەدەستهێنانی دەستكەوتی حیزبی و كەسییەوە، پلانەكانی ئەمریكا دوچاری شكست هاتن، بۆیە گوریسەكەی بۆ عەبادی شل كرد تا كورد بەئاگابێتەوەو بزانێت دەرچوون لە قسەی واشنتۆن واتای چییە؟!\nلە دوای تەمێكردنی كورد ئێستا ئەمریكا سیاسەتەكەی بریتییە لەگرتنی دارەكە لە ناوەڕاستەوە، بە جۆرێك دەیەوێت هەموو لایەك رازی بكات و هەموو لایەكییش بێ ئومێد بكات:\nپشتگیری لەعێراقێكی یەكگرتوو دەكات، بەوەش كوردستان بێئومێدو عێراق رازی دەكات، بەڵام كە دەڵێت بەردەوام دەبین لە دۆستایەتی كورد، بەغدا بێئومێدو هەرێم رازی دەكات!\nپێشوازی لەدەستلەكاركێشانەی سەرۆكی هەرێم دەكات بەوەش بارزانی بێئومێدو ئۆپۆزسیۆن رازی دەكات، بەڵام كە جەخت لەسەر پشتگیری كردنی نێچیرڤان بارزانی و قوباد تاڵەبانی دەكات، ئۆپۆزسیۆن و قەوارە نوێیەكان بێئومێدو دەسەڵات رازی دەكات!\nپشتگیری لەیەكپارچەیی خاكی عێراق دەكات، بەوەش هەرێم بێئومێدو ئێران رازی دەكات، بەڵام كە داوای دەركردنی میلیشیا ئێرانییەكان دەكات، تاران بێئومێدو هەولێر رازی دەكات.\nپشتگیری حكومەتی عێراق دەكات، بەوەش مالیكی بێئومێدو عەبادی رازی دەكات، بەڵام كە فشار دەخاتە سەر سەرۆك وەزیران بۆ سنوورداركردنی رۆڵی ئێران لەبەغدا، عەبادی بێئومێدو مالیكی رازی دەكات، چونكە دژایەتیكردنی تاران یەكسانە بە لەدەستدانی شەقامی شیعی لە عێراق.\nلە هەمووی گرنگتر ئەنقەرە لە دەرەوەی هاوكێشەكانەو ئەوەی لە سیاسەتە نوێیەكەی واشنتۆن حیسابی بۆنەكراوە توركیایە، كە درەنگوەخت زانی كڵاوی لەسەر نراوەو دەسبەتاڵ لە سەفقەكە دەرچووە، بۆیە لە ماوەی رابردوو گۆڕانكاری بە ئاوازیەوە دیارەو ئەمریكا ئاسا هەوڵ دەدات “نە شیش بسوتێ نە كەباب”، بەڵام بەلای كوردە هاوپەیمانەكەشیەوە رووی راستەقینەی دەركەوت كە نە گرێبەستی پەنجا ساڵی بەتاڵانبردنی نەوت و نە دژایەتیكردنی كوردانی پارچەكانی دیكە بەرچاوی گرتووە.\nئێستا هەرێمی گەمارۆدراو بەدوژمن، دەبێت واقعیانە مامەڵە لەگەڵ واقعە نوێیەكە بكات، چونكە هەندێك نوشتانەوە لەبەردەم رەشەبای گۆڕانكارییەكاندا زۆر لە شكان باشترەو لەم كێڵگەی مینەدا كورد بە سواری زریپۆشی ئەمریكی نەبێت، ناتوانێت بە ساغی لێی دەربچێت!\n 2753 جار بینراوه\n11/4/2017 9:13:02 AM


خه‌ڵاتی رێزلێنان به‌خشرایه ئافره‌تانی به‌هره‌مه‌ندی سۆران\nلەژیر چاودێری دکتۆرە ڤیان سلێمان سکرتێری یه‌كێتی ئافره‌تان کوردستان خەڵاتی رێزلێنان درایە ٧٥ئافرەتی سۆران.\nبەهرەکان هەرچیه‌ك بن گەر خودی مڕۆڤەک خاوەنی بێت جێی ستایشە بۆ کۆمه‌ڵگه‌كه‌ی جا چ ڕەگەزێک بێت.بۆ یەکەمجار لە قەزای سۆران ئەو ئافره‌تانه‌ی بەهرەمەندن لە بوارەکانی جیاجیا وەک وێنەکیشان و درومان، هونه‌رمه‌ند، موزیکژەن و شاعیر، و دروستکردنی کەلوپەلی ناوماڵ بە مادە کیمیاکان و ێکسواراتی کوردەواری، لەم چالاکیە کە ئەنجومەنی سۆران خاوەنی ئەم بیروکەی بۆ ئافرەتانی شارەکه‌ی لە مەراسیمێکی شایسته‌دا لە پارکی گۆلان کۆکردە و بەهرەکانیان نمایشکراو دواتر خەڵاتی رێزلێنانیان پێبەخشرا لە لایه‌ن کەسایەتی حزبی و حکومیەکانی دەڤەرەکە.\nنازەنین عه‌زیز بەرپرسی ئەنجومەنی سۆران دەڵێتك بۆ زیاتر گرنگیدان بە بەھرەو توانای ئافرەتان و ھاندانیان لە بەرەو پێ بردنی تواناکانیان کە ببێتە نەریتێک شانازی بە تواناو لێھاتویی خۆیان بکەن وەک رێکخراوەک لە داکوکی ئافرەتان و پێشاندانی بەهره‌یان پێمان باش بۆ خەڵاتی ڕێزلێنانی بە ٧٥ئافرەتی بەھرەمەند ببەخشین، جێی خۆشحاڵی بو لەشارەکانی تری ھەرێمی کوردستانیش بەشدار ببون بەھرە و بەھرەمەندی خۆیان ،هەروه‌ها لە هەموو دونیا گرنگی تایبەتی بە تاکەکانی بەهرەمەند دەدرێ، ئێمەش وەک ڕێزێک بۆ ھەوڵ و ماندوبون و توانایان بە پێویستان زانی ڕێز لە کۆمەڵە ئافرەتێکی بیر ڕەنگین و دەست رەنگین بنێین.\nخەڵات زرار کازم شاعیری دیاری دەڤەری سۆران لە پرسیارێکی هێلین میدیا دەڵێت: وەکو کچێک ، کچ بەو واتایە نا کە لە کۆمەڵگه ی پیاو سالاری هەیە ئەم چاڵاکییە دانپێدانانێک بوو بۆ ئەوەی بیسەلمێنێ کە ئێمەش هەین و دانەبڕاوین لە کۆمەڵگا و بوون ، جگە لەو ڕێزلێنان و دەرخستنی توانا و بەهرەی ئافرەتان دەبێ دیوێکی تری ئەم چالاکیە بوو، کە ڕەنگە زۆرێک لەو ئافرەتانە ڕووبەڕووی چەندین ئاستەنگ بووبنەوە و بە زەحمەت بۆیان ڕەخسابێ ئامادەبن، وەک دەزانین لە کۆمەڵگه‌ی پیاوسالاری ئافرەت پێگە و سەروەری تا ڕادەیەک بە شایەن نابینرێت و هەمیشە نکۆڵی دەکرێ لە بوونی وەک ئافرەت ، بەڵکو بۆی هەیە بێ دەنگ بکرێ و تەنها خزمەتی ماڵ بکات ، وەلێ ئەم چاڵاکیە دەرخەری ڕۆڵی ئافرەت بوو لەهەموو ڕووێکەوە ، ئافرەت تەنها جەستە نییە ، بیرو هزرە ، هونەرە ، ژەنیارە ، شاعیرە ، فۆتۆگرافەرە، دیزاینەرە ....هتد لە هەمووی گرنگتر ئافرەت دەیەوێ ببێتە بڕیاردەر و سەرکردە و سیاسی ، کە ئەمە هاوکێشەکە بەتەواوی دەگۆڕێ ، ئامەدەگی ئافرەت مانای بوونی ئیرادە و بوێری و خواستی خۆبەڕێوەبەریە ، دوپاتکردنەوەی ئازادی هزر و ڕادەربڕینە ، خۆی من ئەمە وەک شۆڕشێکی زیندوو دەبینم .\nئەوەی دڵخۆشی کردم پاڵپشتی ئافرەت بوو بۆ ئافرەتانی بەهرەمەند ، چونکە لە هەموو کات زیاتر پێویستە ئێمە لە پشتی یەکتر بین ڕەگەزی بەرامبەر ڕاستە تەواوکەرە ، بەڵام بوونی پاڵپشتێک لە هەمان ڕەگەز نیشانەی پێشکەوتن و گۆڕانی بیرکردنەوەیە ، زۆر گرنگە لەوە بگەین بە شکاندن و دژایەتیکردنی یەکتر سەرکەوتن بەدەست نایەت ، بەڵکو هاوکاری و پشتیوانی جا لە ڕووی ماددی و مەعنەوی هۆکاری بنچینەی سەرکەوتنی ئەم شۆڕشەیە ، کە بڵێین بەڵێ ئافرەت دەتوانێ بڕیار بدات ، ئیتر دەبێ گوێی لێ بگیرێ ، ئافرەت بۆ ئەوە نییە لە نێوان چوار دیوار بێت ، تەنها وەک ئامێرێک بۆ ماڵداری ببینرێ یاخود جەستە ، بەڵکو دەتوانرێ سود لە توانا و ئەزموون و بەهرەکانی وەربگیرێ بۆ کۆمەڵگایەکی پێشکەوتوو ، شارستانیەتێکی نمونەیی.\nبه‌رهەمی دەست ڕەنگینی ئافره‌تان، به‌شێكی سه‌ره‌كی هه‌فته‌بازاڕی هه‌ڵه‌بجه‌یه\nله كارگه‌یه‌كی دۆشاوی ته‌ماته 15 ئافره‌تی ده‌رچووی كۆلێژی كشتوكاڵ كارده‌كه‌ن\nرێژەیا بەشداریا ئافرەتێ د دەنگدانێ دا کێم دبیت سال بۆ سال